Παναμαϊκά μεζεδάκια « Οι λέξεις έχουν τη δική τους ιστορία\n« Πριν από 50 χρόνια: Ο Μποστ για τη ρήξη Μακάριου – Γρίβα\nΦώναξε τα παιδιά (εις μνήμην Σάββα Παύλου) »\n«Να προβαίνουν στην προσκομιδή». Είναι σωστό αυτό; Είναι αλήθεια, και το έχουμε ξαναγράψει σε κάποια μεζεδάκια, ότι διάφορες… κομιδές είναι στανταρισμένες για ειδικές χρήσεις, όπως η αποκομιδή (μόνο για τα σκουπίδια), η διακομιδή (ασθενών) και η μετακομιδή (κυρίως λειψάνων). Η προσκομιδή, πάλι, χρησιμοποιείται κυρίως για την τελετή της προσκομιδής κατά το μυστήριο της Θείας Ευχαριστίας στην εκκλησία, παρόλο που (μόνο) το Χρηστικό Λεξικό της Ακαδημίας αναφέρει ότι σπανίως χρησιμοποιείται σε επίσημο ύφος ως συνώνυμο της προσκόμισης. Οπότε, ενώ δεν πρόκειται για αναντίρρητο λάθος, δεν παύει να μας ξενίζει.\nΔιότι βέβαια είναι λίγο ειρωνικό να προσπαθείς να περιορίσεις τη γραφειοκρατία και να το κάνεις με διατυπώσεις γραφειοκρατικές, όπως το «να προβαίνουν στην προσκομιδή δικαιολογητικών», λες και είναι ο άρτος και ο οίνος. Καλύτερο «στην προσκόμιση» και χίλιες φορές καλυτερότερο (σικ) να πετάξουμε τελείως εκείνο το «προβαίνω» που σχεδόν πάντοτε περισσεύει. Αλήθεια, τι διαφέρει το «προβαίνω στην προσκόμιση δικαιολογητικών» από το «προσκομίζω δικαιολογητικά»; Με τη λέξη πληρώνονται οι συντάκτες της ανακοίνωσης;\n* Τέσσερις ενώσεις δικαστικών που θεωρούν ότι είναι σκανδαλώδες να ελέγχεται το πόθεν έσχες τους προσέφυγαν στο ΣτΕ. Τίτλος της κάποτε σοβαρής Ναυτεμπορικής: «Στο ΣτΕ η προσφυγή τεσσάρων δικαστικών ενώσεων για τη δήλωση τιμαλφής και μετρητών».\nΗ τιμαλφή λοιπόν, της τιμαλφής! Φυσικά πρόκειται για τα τιμαλφή, των τιμαλφών.\n* Μια φίλη μου ζήτησε τη γνώμη μου για το περιστατικό που θα σας αναφέρω πιο κάτω, και, αφού της την είπα, θεώρησα ότι ίσως είναι ενδεικτικό και αξίζει να το αφηγηθώ κι εγώ.\nΌπως θα ξέρετε αν έχετε παιδιά στη δευτεροβάθμια εκπαίδευση, υπάρχει ένα μάθημα που λέγεται Τεχνολογία, και το οποίο θα μπορούσε να είναι πολύ ενδιαφέρον, αν και αρκετές φορές την κατασκευή ή τη μακέτα τη φορτώνονται (ή τη σφετερίζονται) οι πατεράδες.\nΣτο μάθημα αυτό λοιπόν, τα παιδιά είχαν να περιγράψουν ένα τελεφερίκ. Οπότε ο καθηγητής άρχισε να τους λέει ότι βαρβαρίζουν και δεν μιλάνε σωστά ελληνικά, και ότι ο τύπος «τελεφερίκ» είναι… λανθασμένος, διότι αφού προέρχεται από το ελληνικό «τηλε-» έπρεπε να διατηρηθεί ο ελληνικός τύπος, και διόρθωσε στα γραπτά των παιδιών τον τύπο σε «τηλεφερίκ»!\nΚατά τη γνώμη μου, αυτό παραπάει. Άλλο είναι να έχεις τη θεωρητική άποψη ότι θα ήταν προτιμότερος ο τ. «τηλεφερίκ» (που κι αυτό δεν ισχύει) κι άλλο να θεωρείς λανθασμένον έναν τύπο που τον δέχονται όλα τα λεξικά μας -και να διορθώνεις τα γραπτά! Ο καθηγητής αυτός δείχνει ότι είναι άσχετος από γλωσσολογία και επικίνδυνος για δάσκαλος.\n(Φυσικά, αν θες να εξελληνίσεις το τελεφερίκ, θα το εξελληνίσεις ολόκληρο, θα νεολογίσεις με κανένα τηλεφορικό μηχάνημα ή τηλεφορείο. Το τηλεφερίκ είναι κωμικό, λες κι είναι ο Ισμαήλ Φερίκ Πασάς που φωνάζει από μακριά).\n* Πάντως το επεισόδιο με τον καθηγητή μού θύμισε ένα παλιότερο αστείο περιστατικό στην τηλεόραση, όταν καλός τραγουδιστής (δεν ζει πια) αγανακτισμένος καυτηρίαζε την παρακμή της γλώσσας μας, και έλεγε: «τελεσίγραφο! ακούς, τελεσίγραφο! Πήραν το ωραίο, το ομηρικό «τηλε-» και το έκαναν «τελε-» όπως στην τελεβιζιόν!»\n(Φυσικά το τελεσίγραφο δεν έχει καμιά σχέση με το τηλε-, από το ρήμα «τελώ» προέρχεται).\n* Tο βιντεάκι που ακολουθεί δεν είναι καινούργιο, αλλά εγώ προχτές το είδα και γέλασα πολύ, και το σας το παρουσιάζω εδώ. Είναι από μια παλιά Ελληνοφρένεια και δείχνει τον Άδωνη να διαφημίζει το βιβλίο του καθηγητή Σταύρου Θεοφανίδη «Τα αγγλικά είναι ελληνική διάλεκτος», ένα φαιδρό πορτοκάλειο σύγγραμμα για το οποίο έχω γράψει στον παλιό μου ιστότοπο.\nΗ λεζάντα των Ελληνοφρενών με καλύπτει απόλυτα, δεν έχω τίποτα να προσθέσω. Για τον καθηγητή Θεοφανίδη έχουμε γράψει και στο ιστολόγιο.\n* Ενέδωσα στη λιστίτιδα που μαίνεται στο Διαδίκτυο και δοκίμασα ένα τεστ με τις 20 λέξεις που δεν θα μάθετε ποτέ την ορθογραφία τους.\nΜερικές εικονογραφήσεις των ερωτήσεων έχουν γούστο, και μερικές ερωτήσεις είναι καλά διαλεγμένες. Στο τεστ πήρα 20/20 αλλά έκλεψα, με την έννοια ότι στην ερώτηση αριθ. 16, για την οποία υπάρχουν δύο παραδεκτές (σε λεξικά) ορθογραφίες (και γι’ αυτό ΔΕΝ έπρεπε να μπει) απάντησα τη μπαμπινιωτική ορθογραφία κι όχι αυτήν που χρησιμοποιώ κανονικά, του ΛΚΝ, μαντεύοντας σωστά ότι οι θεματοθέτες είναι μπαμπινιωτικοί. Δεν σας λέω ποια λέξη είναι, μήπως θέλετε να κάνετε κι εσείς το τεστ, πάντως για τη λέξη αυτή έχουμε γράψει παλιότερα.\n* Κάποιος είδε μια ομιλία μου που κυκλοφορεί σε βίντεο στο Διαδίκτυο, με θέμα «Μύθοι και αλήθειες για την ελληνική γλώσσα«, και έγραψε ένα άρθρο στο ιστολόγιό του για να με κατατροπώσει.\nΟμολογώ ότι δεν έχω να αντιτάξω τίποτα σε συντριπτικά επιχειρήματα, όπως τα εξής:\nΌπερ έδει δείξαι, που λέγαμε παλιά.\n* Η ακλισιά της εβδομάδας σε μια ενδιαφέρουσα αρχαιολογική είδηση: Σύμφωνα με την Τζέσικα Λαμόντ, υποψήφια διδάκτωρ του Πανεπιστημίου…\nΑν δεν θες να πεις «υποψήφια διδακτόρισσα», πες τουλάχιστον «υποψήφια διδάκτορα».\nΠάντως η είδηση έχει γούστο -καλό είναι να ξέρουμε ότι οι αρχαίοι ημών πρόγονοι δεν φιλοσοφούσαν όλη μέρα, είχαν και τις δεισιδαιμονίες τους, και τις λαϊκές τους τελετουργίες, και τα μαγικά τους.\n* Στο τέλος ενός επιστημονικού άρθρου στο in.gr διαβάζω ότι: Αν όμως οι ελπίδες διαψευστούν, οι φυσικοί θα πρέπει να επιστρέψουν στο τετράγωνο ένα…\nΑυτό είναι το αγγλικό go back to square one. Δεν νομίζω ότι ο αγγλικός ιδιωματισμός αντέχει να μεταφραστεί κατά λέξη -τι λέτε;\n* Με ρώτησαν αν υπάρχει η λέξη «αυτοπυρπολισμός», που εμφανίζεται στις ετικέτες της είδησης για απόπειρα αυτοπυρπόλησης μετανάστη.\nΌχι, δεν νομίζω ότι στέκει. Πυρπολώ, πυρπόληση, αυτοπυρπόληση. Δεν λέμε «πυρπολίζω». Ο Μποστ έφτιαχνε κάτι τέτοιες λέξεις (ενοχλισμός, ας πούμε) αλλά το έκανε για πλάκα.\n* Και κλείνω με δυο μαθηματικά μαργαριτάρια. Το πρώτο, σε άρθρο του Βήματος για το ολλανδικό δημοψήφισμα:\nΗ συμμετοχή ήταν 32%, μας λέει, και στις κάλπες προσήλθαν σχεδόν 13 εκατομμύρια ψηφοφόροι, άρα, λογαριάζω εγώ, το σύνολο των ψηφοφόρων της Ολλανδίας είναι, μούμπλε μούμπλε, καμιά σαρανταριά εκατομμύρια. Πω πω Ολλανδοί! Μετράνε και τους Ινδονήσιους μαζί; Πώς γίνανε τόσο πολλοί;\nΣτην πραγματικότητα, τα «σχεδόν 13 εκατομμύρια» είναι, όπως βλέπετε κι εδώ, το σύνολο των εγγεγραμμένων ψηφοφόρων της Ολλανδίας. Στις κάλπες προσήλθαν λίγο περισσότερο από 4 εκατομμύρια. Πάντα έγκυρο το Βήμα!\n* Το άλλο μαθηματικό μαργαριτάρι έχει και ενδιαφέρον επί της ουσίας. Πρόκειται για ένα τραγικό άρθρο της κυρίας Φωτεινής Τομαή, σουλτ… διευθύντριας του Ιστορικού και Διπλωματικού Αρχείου του ΥΠΕΞ, που έδωσε συνέντευξη για το καινούργιο βιβλίο της που είναι αφιερωμένο στους Έλληνες Δικαίους των Εθνών.\nΞεκινάω από το μαθηματικό μέρος. Θέλοντας να δείξει πόσο μεγάλος είναι ο αριθμός των Ελλήνων που βοήθησαν Εβραίους και έτσι ανακηρύχθηκαν Δίκαιοι των Εθνών, η κυρία Τομαή λέει: «Οι Έλληνες, που πήραν αυτόν τον τίτλο είναι 327 και αναλόγως με τον πληθυσμό της χώρας μας, θεωρείται από τους μεγαλύτερους στην Ευρώπη, αν λάβουμε υπ’ όψιν ότι στη Γαλλία των 65 εκατομμυρίων έχουν αναγνωριστεί 2.500 ως «Δίκαιοι»«.\nΕντάξει, τις ασυνταξίες να τις χρεώσουμε στον προφορικό λόγο. Αλλά από το απόσπασμα, η κυρία Τομαή φαίνεται να πιστεύει ότι ο κατά κεφαλήν αριθμός των Ελλήνων Δικαίων είναι μεγαλύτερος από των Γάλλων.\nΑμ δεν είναι. Καταρχάς, στη Γαλλία φαίνεται πως έχουν αναγνωριστεί 4.000 Δίκαιοι, και όχι 2500 που μας λέει. Αλλά, ακόμα κι αν πάρουμε τα δικά της νούμερα, το 327/11.000.000 δίνει 29,7 Δίκαιους στο εκατομμύριο, ενώ για τη Γαλλία το 2500/65 δίνει 38,46 Δίκαιους στο εκατομμύριο, δηλαδή αρκετά μεγαλύτερο νούμερο.\nΚι αν κάνουμε την αναγωγή στον πληθυσμό του 1944, διότι εκείνη την εποχή έδρασαν οι Δίκαιοι, αφού η Ελλάδα είχε περίπου 7,4 εκατ. πληθυσμό και η Γαλλία κάπου 39 εκατομμύρια, και πάλι η Γαλλία υπερτερεί (64 Δίκαιοι στο εκατομμύριο έναντι 44 της Ελλάδας).\nΒρίσκω κι άλλα αξιοπρόσεκτα αποσπάσματα στη συνέντευξη, αλλά θα σας αφήσω να τα σχολιάσετε εσείς, αν έχετε όρεξη.\nΕπισημαίνω όμως το απόσπασμα: «τη Μάχη της Κρήτης, που μαζί με εκείνη του Στάλινγκραντ έκριναν την πορεία και την έκβαση του πολέμου». Δεν καταλαβαίνω γιατί να κάνει τέτοιες χειρονομίες γενναιοδωρίας η κυρία Τομαή και να παραχωρεί στην αψιμαχία του Στάλινγκραντ ίσο ρόλο με τη Μάχη της Κρήτης. Είναι γνωστό ότι η Μάχη της Κρήτης έκρινε μόνη της την έκβαση του πολέμου. Να μας λείπουν οι γενναιοδωρίες.\n(Για να μην παρεξηγηθούμε: το παραπάνω είναι ειρωνικό).\nThis entry was posted on 9 Απριλίου, 2016 στις 09:40\tand is filed under Μύθοι, Μαργαριτάρια, Μαθηματικά, Μεταφραστικά, Μεζεδάκια, Ορθογραφικά. Με ετικέτα: τελεφερίκ, Κριστίν Λαγκάρντ, Λεξιλογία, Ολλανδία, Φωτεινή Τομαή. You can follow any responses to this entry through the RSS 2.0 feed. You can leave a response, ή trackback from your own site.\n242 Σχόλια προς “Παναμαϊκά μεζεδάκια”\n9 Απριλίου, 2016 στις 09:50\n9 Απριλίου, 2016 στις 09:51\n«Το τηλεφερίκ είναι κωμικό, λες κι είναι ο Ισμαήλ Φερίκ Πασάς που φωνάζει από μακριά»\n9 Απριλίου, 2016 στις 09:57\nΑπό την παγωμένη εικόνα στο βίντεο του Άδωνη, μαθαινουμε ότι εκτός από τον Θου-Βου, υπάρχει και ο Θου-Ντου (Do)!\nΔεν έχει μόνο ο ΣυΡιζΑ παράπονα από την συμπεριφρά της αστυνομίας στον Πειραιά…\n9 Απριλίου, 2016 στις 09:58\nΓια το κουιζάκι που άρχισα να το διαβάζω (ακόμα δεν έφτασα στο ζουμί) έχω δυο παρατηρήσεις:\nα) έτσι κι αλλιώς ο Μπάμπι είναι πρώτη μούρη άρα..\nβ) αυτοί που έβαλαν τις λέξεις τις βρήκαν γκουγκλίζοντας και ξαναγκουγκλίζοντας. Λεξικά δεν έχουνε; Κι αφού βάζουν ένα τέτοιο θέμα δεν θα ήταν πιο καλό να προτείνουν τη χρήση λεξικών αντί των γκουγκλισμάτων;\n9 Απριλίου, 2016 στις 09:59\n3: Ο Θου-Ντου, καλό!\n5: Έλα ντε, λεξικά!\n9 Απριλίου, 2016 στις 10:01\nΗ τιμαλφή και ο κομιλφός!\nΝα επαναλάβω το κουιζάκι που πήγε στο βρόντο την άλλη φορά που το έβαλα, με περισσότερες αβάντες τώρα :\nΡήμα στον αόριστο σημαίνει είμαι κάπου. προσθέτοντας κάπου ένα άλφα…έχω λόγους να φύγω από εκεί !! ( ισχύει για όλα τα πρόσωπα και αριθμούς, όχι μόνο για πρώτο ενικό)\n9 Απριλίου, 2016 στις 10:23\ngo back to square one = επιστρέψτε στην αφετηρία (μονόπολη, φιδάκι, κτλ.)\n9 Απριλίου, 2016 στις 10:32\nΆκου Φερίκ Πασάς. Ακόμη γελάω… Συμφωνώ εννοείται με το τελευταίο, αν και με τόσους φίλους και σύζυγο από την Κρήτη, δεν είμαι αμερόληπτος… 🙂\nΤώρα θα μου λύσεις μια απορία.\nΣήμερα το πρωί ο μικρός μου γάτος έβλεπε μια «πολύ ωραία» εκπομπή σε κάποιο από τα παιδικά κανάλια. Δείχνει ένα (μάλλον) κοριτσάκι, που -περίπου, δε θυμάμαι ακριβώς τη στιχομυθία- λέει «αν βοηθήσετε τους προσκόπους, δε θα περπατήσετε ποτέ μόνοι».\nΕίπα λοιπόν πως τέτοια μετάφραση είναι γελοία, δεν υπάρχει ίδια έκφραση στα Ελληνικά. Το μεγάλο κουνέλι ψιλοδιαφώνησε, δεν τον ξένισε η έκφραση. Εγώ πάλι, πιστεύω πως η ελληνική φράση ίσως έπρεπε να είναι «δε θα νιώσετε ποτέ μοναξιά» ή κάπως έτσι, το άλλο είναι ο ύμνος της Λίβερπουλ. Για να τους συνετίσω, είπα πως «θα ρωτήσω τον Σαραντάκο». Τι λες εσύ;\n9 Απριλίου, 2016 στις 10:33\nΕιναι αραγε οι ελληνοκινεζικες σχεσεις μσκραιωνες οπως ειπε ο τσιπρας\n9 Απριλίου, 2016 στις 10:34\nαπό φέτος δεν θα «τσουγκρίζουμε αυγά»…\nΘα τα «χτυπάμε»\nΚ.Ε.Θ.Ι.(Κέντρο Ερευνών για Θέματα Ισότητας.) : Η διαφήμιση των Jumbo παροτρύνει σε άσκηση βίας κατά των γυναικών\n9 Απριλίου, 2016 στις 10:35\n19/20. Είμαι πολύ ευχαριστημένος ! Μου τα χάλασε το αλλοπρόσαλλος (ξέρετε ποια φωτογραφία είχε; Πάνος Καμμένος!)\n9 Απριλίου, 2016 στις 10:37\nΑλήθεια, γιατί μούμπλε-μούμπλε; Μόνον εγώ διάβαζα μουμπλέ-μουμπλέ;;;\n9 Απριλίου, 2016 στις 10:43\nΣολοϊκισμός τι είναι;\nΣόλο (μόνος) + ικισμός (οικισμός);\nΚάποιος που συνηθίζει να ζει μόνος του;\nδείτε το παρακαλώ\n»Αν είναι κακό να μην ξέρεις, διπλό κακό είναι να κάνεις ότι ξέρεις αυτά που αγνοείς. Από το βαρβαρισμό των «βδελυγμιών» [από τους υποβαρβαρίζοντες αμαθείς] μέχρι το σολοϊκισμό [των ελαμωρέδων] ένα συμπέρασμα βγαίνει: απόλυτη πολιτική ακυρολεξία.»\nΜωρέ μπράβο! Νέο φρούτο στον γκούγκλη ο μοναχο-οικιστής.\nKαι είναι και υποβαρβαρίζοντες!\nMήπως είναι και τίποτα υπολύδιοι ή υπερδωρικοί;\nΜάλλον με την απορία θα μείνουμε.\nΠολύ ενδιαφέρον το θέμα του βιβλίου της Τομαή.\nΕλπίζω βεβαίως το πλήθος των γραμματικών και συντακτικών λαθών να οφείλεται στην απομαγνητοφώνηση:\n«η αυτοθυσία του αντάρτικού» (δύο τόνοι)\n«έσωσε εν μέσω καταιγισμού πυροβολισμών και με κίνδυνο της ζωής του το ανάπηρο [????] σε καρότσι μιας ολόκληρης οικογένειας Εβραίων, που έκρυβαν στην αυλή τους» (μάλλον «το ανάπηρο παιδί»)\n«και του άνοιγμα επτασφράγιστων αρχείων» (ανοίγματος)\n«Για το άνοιγμα τους, οι Γερμανοί προέβαλαν σθεναρή αντίσταση» (σιγά μην έβγαλαν και τα όπλα).\n9 Απριλίου, 2016 στις 10:47\nΟ Ράφτης του Παναμά και άλλες ιστορίες για το ξέπλυμα χρήματος -τώρα Στο κόκκινο 105.5\n9 Απριλίου, 2016 στις 10:58\nΚαλά, ο «πιο πετυχημένος υπουργός της Μεταπολίτευσης», διαφήμιζε τέτοιες ανοησίες; Πέφτω απ’ τα σύννεφα! 🙂\nΚαλά το «τηλεφερίκ» είναι για βραβείο βλακείας. Ελπίζω κάποιος να τον συνέφερε τον συγκεκριμένο καθηγητή.\nΒρήκα λίγο χρόνο σήμερα και θα κάτσω να μελετήσω Σαραντάκο γιατί έχω χάσει πολλά άρθρα!\n@14: Ε όχι και μουμπλέ-μουμπλέ! Γάλλοι είμαστε;; 🙂\n9 Απριλίου, 2016 στις 11:05\nΖε σουί κάτι τέσπα…\n9 Απριλίου, 2016 στις 11:11\nΟ παππούς Σαραντάκος που μιλούσε με ενθουσιασμό για την άμυνα των Σοβιετικών… Το θυμάστε;\nΘυμήθηκα μια ταινία όπου έπαιζε ο Βέγγος και αναφερόταν στην Κατοχή. Έχουν λοιπόν ανοίξει ένα χάρτη και με τις λίγες ειδήσεις αλλά με πολλή φαντασία συν τους ευσεβείς πόθους (συμμαχική ματιά) συνέθεταν τις πολεμικές εξελίξεις.\n9 Απριλίου, 2016 στις 11:13\nΚι όμως το «your share, my concern» (το κόμμα μετά το σέαρ απαραίτητο!) makes sense! Το μερίδιό σου, (είναι) έννοια μου!\n(μεταξύ ανθρώπων που κάνουν μαζί «δουλειές»…)\n9 Απριλίου, 2016 στις 11:14\nΈχεις πει εσύ ρε Σαραντάκο ότι η αρχαία ελληνική στερείται μαθηματικής δομής;;\n9 Απριλίου, 2016 στις 11:18\nΛύση του κουιζακιού: βρέθηκα-βαρέθηκα.\n9 Απριλίου, 2016 στις 11:32\nΈτσι είναι, από μικροί φαινόμασταν, καλημέρα!\n9 Απριλίου, 2016 στις 11:34\n(Περιλαμβάνεται κι αυτό στην οθόνη)\nΚυρίες και κύριοι, εδώ μιλάμε για αστέρι!\n9 Απριλίου, 2016 στις 11:40\nΗ σουλτ ανίνα η Φωφώ ! Μεγάλος πόντος είστε Νικοκύριε\n>>η Μάχη της Κρήτης έκρινε μόνη της την έκβαση του πολέμου…(Για να μην παρεξηγηθούμε: το παραπάνω είναι ειρωνικό).\nΕιρωνικό; 🙂 🙂 🙂 Σείομαι ελαφρά από (αντι) ρίχτερ 🙂\n9 Απριλίου, 2016 στις 11:45\n18/20 του Τεστ. Έχασα το «αλλοπρόσαλλος» που προτίμησα το «αλλοπρόσαλος» και το «παρεισφρέω» που το έγραψα «παρεισφρύω»…\nΗ συντακτική μου μνήμη διάβασε πολύ γρήγορα:\n«Σύμφωνα με την Τζέσικα Λαγκ, υποψήφια διδάκτωρ του Πανεπιστημίου…»\nκαι είπα μήπως στα τελευταία της η ευειδής κάποτε στάρ, αποφάσισε να … εξυγιάνει και τον νού της, πέραν του σώματός της… 🙂\nφυσικά στη δεύτερη ανάγνωση το αριστερό ημισφαίριο διόρθωσε στο σωστό: Τζέσικα Λαμόντ…\n9 Απριλίου, 2016 στις 11:47\nΚαλημέρα Στέλιο.Στράτα ρόδα ο μικρούλης σου;\nκερδίζεις μιαν εύφημον μνείαν και εν νέον κουίζ :\nρωτήσανε ένα ψάρι από βαστάει η σκούφια του κι αυτό αντί για απάντηση έβγαλε ένα γράμμα από το όνομά του\n9 Απριλίου, 2016 στις 12:00\nΝα προσθέσουμε και αυτό που είναι για χρόνια κρυμμένο στα «σπλάχνα της ελληνικής γλώσσας» και το μαρτυρά περίτρανα η λεξαριθμία.\nΞέρουμε άραγε ποιος ευθύνεται για τον θάνατο του Μεγάλου Αλεξάνδρου; Μήπως…. ΤΑΧΑ κάποια αρώστια;! Χο, χο!\nΗ ελληνική γλώσσα αποκαλύπτει ΑΔΙΕΨΕΥΣΤΑ ποιος σκότωσε τον Μ. Αλέξανδρο διότι:\nΟ ΜΕΓΑΣ ΑΛΕΞΑΝΔΡΟΣ ΑΠΟΘΝΗΣΚΕΙ = 1293 = ΝΙΚΟΣ ΣΑΡΑΝΤΑΚΟΣ\nΤΩΡΑ ΤΙ ΛΕΤΕ;;! ΕΙΝΑΙ ΑΡΑΓΕ «ΤΥΧΑΙΟ» OTI O ΝΙΚΟΣ ΣΑΡΑΝΤΑΚΟΣ ΑΠΟΚΡΥΠΤΕΙ ΤΗΝ ΕΠΙΣΤΗΜΟΝΙΚΟΤΗΤΑ ΤΗΣ ΜΑΘΗΜΑΤΙΚΗΣ ΔΟΜΗΣ ΤΗΣ ΕΛΛΗΝΙΚΗΣ ΓΛΩΣΣΗΣ;;!!\n9 Απριλίου, 2016 στις 12:02\nΜόνιμο μαθηματικό μεζεδάκι που το ακούς και από μεγάλα ονόματα της δημοσιογραφίας είναι το εξής:\nΈχει ας πούμε λαχείο με τον αριθμό 12987 και η κλήρωση έδωσε το 12986. Γεμάτος πίκρα αναφωνεί: Φτου να πάρει η ευχή! Για ένα νούμερο έχασα το εκατομμύριο!\nΌτι το 12987 είναι ένα σφαιρίδιο μέσα σε ένα σάκο με πέντε εκατομμύρια σφαιρίδια (υποθέτω ότι έχουν εκδοθεί 5 εκατομμύρια λαχεία) και το 12986 είναι ένα άλλο σφαιρίδιο άσχετο με το πρώτο ούτε του περνάει από το νου.\nΔεν γίνεται βεβαίως κατ΄αυτό τον τρόπο η κλήρωση. Επίτηδες χρησιμοποίησα τα σφαιρίδια σε σάκο για να γίνει κατανοητό το λάθος που γίνεται.\nΌπως όλοι έχουμε δει στην τηλεόραση κληρώνεται μόνο ο πρώτος λαχνός. Με βάση αυτόν και χρησιμοποιώντας έναν πίνακα τυχαίων αριθμών ή έστω ένα πρόγραμμα παραγωγής τυχαίων αριθμών στον υπολογιστή βγάζουν και τους άλλους λαχνούς.\nΑν κάποιος έχει πιο…επικαιροποιημένες πληροφορίες περί το θέμα ας μας διαφωτίσει διότι έχω καμιά σαρανταριά χρόνια να παίξω, ναι να παίξω, λαχεία. 🙂\n9 Απριλίου, 2016 στις 12:03\nμισοσχετικό μισοάσχετο σχόλιο:\n«Κάποιος είδε μια ομιλία μου που κυκλοφορεί σε βίντεο στο Διαδίκτυο,…..»\nέχω παρακολουθήσει και εγώ αρκετές ομιλίες του Νικοκύρη.\nΠάντα στο τέλος έχω ένα τεράστιο ΓΙΑΤΙ στο στόμα που θα ήθελα να ρωτήσω .\nΓιατί σταμάτησε να εμπλουτίζεται το λεξιλόγιό μας, γιατι η αγγλική και όχι κάποια άλλη γλώσσα κλπ….\nΠολλές απαντήσεις βρήκα εδώ:\nΑπό το 5ο ως το 10ο λεπτό περίπου…\n9 Απριλίου, 2016 στις 12:07\nΓια την …προσκομιδή δικαιολογητικών θα το βρούμε κι άλλες φορές δυστυχώς σε δημόσια έγγραφα. Μου συνέβη να το διορθώσω προσωπικά αλλά και να το πω να το διορθώσουν και εκπορευόταν από εκπαιδευτικούς πάλι.\nΣτο κόκκαλο-κόκαλο υποθέτω «αλλαξοπίστησες» Νικοκύρη φαντάζομαι.\nΦέρτε ρετσίνα να πνίξω τον καημό μου 🙂 (Από πού βγαίνει η …ριτίνη;)\n9 Απριλίου, 2016 στις 12:20\nΟ Ευτύχης Μπιτσάκης στο 105.5 κόκκινο ράδιο.\n32. Εκνευρίστηκα γιατί καπνίζει.Δεν έχω αυτήν την ανοχή ΕΠΕΙΔΗ είναι ο τάδε, ενώ προγκάμε τον «ανώνυμο». Την Κανέλλη δεν την ακούω πια, απ αυτό (καλά είμαι ασήμαντη για να επηρεαστεί)\n9 Απριλίου, 2016 στις 12:21\nTo ωραίο είναι ότι σε τρία από τα έξι παραδείγματα του Θεοφανίδη (είμαι-am, ίσταμαι-stand, θου-do) υπάρχει όντως συγγένεια — όχι βέβαια δανεισμός, πρόκειται για ινδοευρωπαϊκές ρίζες.\nΕπίσης, αν ήξεραν καλύτερα αγγλικά, οι Ελληνοφρενείς θα μπορούσαν να βάλουν ως υπότιτλο MALARKEY αντί THE PAPAR, φροντίζοντας βέβαια να μη φαίνεται ολόκληρο το ελληνικό παρώνυμο, μη φάνε και κανένα πρόστιμο από το ΕΡΣ 🙂\n9 Απριλίου, 2016 στις 12:25\nΑγαπητέ Παναγιώτης Κ. 31:\nΟ τρόπος που διεξάγεται το πείραμα, δηλαδή η κλήρωση ενός σφαιριδίου από 5 διαφορετικές γυάλες, συνηγορεί ότι ο κάτοχος του λαχείου πράγματι ήταν κοντά στην ολοκληρωτική νίκη, τουλάχιστον κοντύτερα από εμένα που ας πούμε θα είχα το 35862. Αυτός έπιασε τις τέσσερις στις 5 κληρώσεις… Εγώ απέτυχα και στις 5…\nΤο 12986 δεν είναι ένα σφαιρίδιο από τα 1000000 που υπάρχουν σε μια γιγάντια γυάλα, αλλά μια μόνο αποτυχία από 5 ανεξάρτητα πειράματα που έγιναν σε 5 ανεξάρτητες γυάλες. στις άλλες τέσσερις ο αριθμός 1298 X είχε απόλυτη επιτυχία… Σαφώς εννοείς ότι το «παρά λίγο» είναι το 7 που έγινε 6 και έχεις δίκιο γιατί το 12986 είναι το ίδιο άτυχο με το 12981 όσο και το 22987, το 19987 κοκ, δλδ ένα λάθος στα πέντε.\n29. σαργός— Άργος (αν το ψάρι δεν τα πάει καλά με τον τονισμό…)\nή γαλέος—Γάλος (αν το ψάρι είναι και ανορθόγραφο…)\n9 Απριλίου, 2016 στις 12:27\nΜη χάνετε το Μπιτσάκη.\n9 Απριλίου, 2016 στις 12:34\n9 Απριλίου, 2016 στις 12:35\nΝομίζω πως ο (πενταψήφιος) αριθμός σχηματίζεται με κλήρωση ψηφίο προς ψηφίο . Ετσι για κάθε πρώτο αριθμό υπάρχουν 5×9=45 λαχνοί που τον έχασαν για ένα νούμερο το οποίο γεγονός για ψυχολογικούς λόγους ωθεί οντζογαδόρο να ξαναπαίξει.\nΓια τον ίδιο λόγο στο ΚΙΝΟ ενώ η εξαγωγή των 20 αριθμών είναι στγμιαία και σε γνώση του πράκτορααπό το τερματικό στους παίκτες παρουσιάζονται ένας ένας ο αριθμός και με πηδηχτούλικα σκέρτσα οπότε ακούς διάφορα για «την πουτάνα μπίλια που έκατσε στο 23 αλλά δεν στάθηκε κι πήγε στο 77 κι έχασα το 7άρι»\nΕνας γνωστός μου πράκτορας μάλιστα τους δούλευε στις τελευταίες πιλιές ξέροντας το αποτέλεσμα «έλα το 16 και τώρα το 37, μα ποιός είμαι !!» μέχρι να τον πάρουνε χαμπάρι και να του απαγορεύσουνε να τους χαλάει την αγωνία ποιό νούμερο θα σκάσει\n9 Απριλίου, 2016 στις 12:36\nΕφη σκίζεις !!\n9 Απριλίου, 2016 στις 12:41\nΕρώτηση: Ποιοι κατέχουν την Αλήθεια το Σύμπαντος;\nΟ Λεξάριθμος απαντά:\nΗ ΣΥΜΠΑΝΤΙΚΗ ΑΛΗΘΕΙΑ = 1181 = ΟΙ ΨΕΚΑΣΜΕΝΟΙ\nΕρώτηση: Για ποιον λόγο οι παρακάτω λεξάριθμοι ταυτίζονται;\nΕΠΕΚΛΩΣΑΝΤΟ ΘΕΟΙ = 1655 = ΚΛΑΙΕΙ Η ΜΑΝΑ ΤΟΥ ΣΤΟ ΜΝΗΜΑ\nΗ απάντηση αναμένεται.\nΕρώτηση: Θέλω να φέρω στο μαγαζί ένα ντουετάκι που θα φέρει επανάσταση.\nΕΠΑΝΑΣΤΑΣΗ = 846 = ΠΑΟΛΑ-ΤΕΡΛΕΓΚΑΣ\nΕρώτηση: Δεν έχω μαλλιά. Πρέπει να λέγομαι φαλακρός, ή καραφλός;\nΟ Λεξάριθμος απαντά: Είναι το ίδιο, διότι\nΦΑΛΑΚΡΑ = 653 = ΚΑΡΑΦΛΑ\n9 Απριλίου, 2016 στις 12:45\nΠαλιά στα ουφάκια, παίζαμε ένα παιχνίδι που το λέγαμε ελληνοποιημένο «μπούμπλε-μπούμπλε»:\n9 Απριλίου, 2016 στις 12:46\nΤο τελεφερίκ: εγώ όταν ήμουνα μικρός το έλεγα τελεφτερίκ.\nΊσως το είχα μπερδέψει με το τεφτέρι. Ή το φτερό :-p\n9 Απριλίου, 2016 στις 13:04\n41.Τζη πσαρά, έφτιαξα τώρα δα ένα ψαρογλωσσικό\nΗ γλώσσα …γλωσσολογά για τα άλλα θαλασσινά:\nΚαλαμάρι από την Καλαμαριά,λούτσο από τη Λούτσα,Γαύρο από το Γαύριο(ή από Πειραιά), Μύδι από τη Μηδία, Αστακό από τον Αστακό, καβούρι από το Καβούρι, χέλι από το Πόρτο Χέλι, Μυλοκόπι από τους Μύλους,μπαλάς/Αθηνά, μαγιάτικο/μπαγιάτικο, γόπα από το Τασάκι, Σολομό από …τη Ζάκυνθο, Φαγκρί-Φραγκί, Κοκκινόψαρο από το 105.5. 🙂\nΩραίο ραμόνι! βάνει φτερά 🙂\n9 Απριλίου, 2016 στις 13:13\n44γ.Επιλογή στην καρδιά (όπως πάντα). Τα νερά του Αιγαίου,σκέφτομαι τώρα 😦\nΓια το Σκύλο (μας)\nΒάλια Κάλντα – 2006\nΣτίχοι/ Μουσική: Θανάσης Παπακωνσταντίνου\nΜόνο τ’ αγριμάκια πίνουν κι όποιος άτυχος δεν ξέρει\nΣ’ αγκυλώνει και σ’ αφήνει να παραμιλάς\nΤο νερό στη Βάλια Κάλντα είναι πιο ζεστό απ’ το αίμα\nΑπ’ το πουθενά πηγάζει κι απ’ την άβυσσο\n9 Απριλίου, 2016 στις 13:16\nΠάντως, άμα λέμε τηλεφερίκ, να λέμε και Μητρό τον μητροπολιτικό σιδηρόδρομα!\n9 Απριλίου, 2016 στις 13:24\nTéléféric, ta vie ne tient qu’ à un fil!\nΤελεφερίκ, η ζωή σου κρέμεται από μια κλωστή!\n(Από τον Αστεριξ στους Γότθους)\n(στα γαλλικά βγαίνει πιο ωραία το λογοπαίγνιο, γιατί είναι και η κλωστή του ραψίματος και το μεταλλικό σύρμα).\nΗ διαφήμιση των\nJumbo παροτρύνει σε άσκηση βίας κατά των γυναικών\nΟι διαφημισεις των Jumbo ετσι κι αλλιώς είναι εγκλήματα κατά του πολιτισμού…\n9 Απριλίου, 2016 στις 13:27\nΉθελα φυσικά να πω ότι η λέξη fil έχει και τις δύο σημασίες, αλλά για να μην ξαναλλάζω πληκτρολόγιο την παρέλειψα, επιφυλασσόμενος να την κοπυπαστώσω από την πρώτη σειρά, και… το ξέχασα 😦\n9 Απριλίου, 2016 στις 13:32\nΤο μούμπλε-μούμπλε πρέπει να μας ήρθε από τα ιταλικά Μικυ-Μάους (του Τερζόπουλου). Εγώ τουλάχιστον, που τα Μίκυ-Μάους του Πεχλιβανίδη τα διάβασα όλα και δη σε ηλικία που συγκρατεί κανείς ό,τι διαβάζει, δεν το θυμάμαι από κει. Απορία ψάλτου: στα ιταλικά γιατί το βάζανε; δεν μπορούσαν να μεταφράσουν την αγγλική λέξη; τους φαινόταν άραγε εκφραστική;\n9 Απριλίου, 2016 στις 13:40\nΣτο κουϊζάκι έφερα 20. Ωστόσο από τα σχόλια αποκάτω (αν τα διαβάζω σωστά) μάλλον, ό,τι και να φέρεις, πάντα σου λέει «κυρίες και κύριοι εδώ πρόκειται περί φαινομένου».\nΟι λέξεις ήταν:\nα) Στην πλειοψηφία τους εύκολες, με προφανέστατη λογική.\nβ) Μερικές δύσκολες, με λιγότερο προφανή λογική. Ή και με λογική καθόλου προφανή μεν, αλλά που συχνά έχουν συζητηθεί.\nγ) Μία που κάποτε πριν 5-6 χρόνια την έγραψα λάθος σ’ ένα φόρουμ και μου την είπανε και από τότε τη θυμάμαι.\nδ) Μία όπου πρέπει απλώς να ξέρεις τι δέχεται ως σωστό η επίσημη γραμματική -ή μάλλον, τι φαντάζεσαι ότι θα νομίζει ο συντάκτης του άρθρου ότι δέχεται η επίσημη γραμματική. Αυτή δε θα έπρεπε να είναι στις ερωτήσεις.\n9 Απριλίου, 2016 στις 13:44\nΔυο γλωσσολογικές ερωτήσεις.\n1.\tΛέμε ΤΑ Χριστούγεννα. Γιατί ουδέτερο γένος, και γιατί πληθυντικός.\n2.\tΑρχαιόπληκτος ως αρχαιολάτρης. Ποια λέξη με την αντίθετη έννοια, το αντώνυμο, αυτός που βαριέται ότι έχει σχέση με αρχαία.\n9 Απριλίου, 2016 στις 13:45\nΜα δεν είναι εκφραστικότατες λέξεις;\nΔεν ήξερα ότι προέρχονται από τα ιταλικά, και δεν μπορώ να φανταστώ τι αίσθηση προκαλούν στους ιταλόφωνους. Αλλά στα ελληνικά είτε έχουμε μούμπλε μούμπλε, σομπ (αναστεναγμός), γκασπ (λαχάνιασμα, κοφτή ανάσα), ροαρ (βρυχηθμός αλλά και ονοματοποιία του βρυχηθμού), είτε ουάκ, σμπαρακουάκ κλπ., είτε σκεψ-σκεψ, εκφραστικότατα είναι.\nΘυμηθείτε δε ότι υπήρχε άλλο λεξιλόγιο επιφωνημάτων στα κόμιξ του Ντίσνεϊ (με επιπλέον μικρές παραλλαγές αναλόγως των ηρώων της κάθε ιστορίας – Μίκυ ή παπιά κλπ.), άλλο στον Ποπάυ, άλλο στα Τιραμολοειδή.\n@28: Ο μικρούλης Έφη μου πλέον περπατάει, σκαρφαλώνει και δεν αφήνει τίποτα όρθιο! Άσε που αν ασχοληθεί με κάτι πάνω από 1 λεπτό το βαριέται και πρέπει οπωσδήποτε να βρει κάτι άλλο! Με λίγα λόγια δεν μπορείς να κάνεις τίποτα άλλο στο σπίτι παρά να τρέχεις από πίσω του! 🙂\nΜόλις είδα αυτό και μου φάνηκε πολύ περίεργο. Γιατί «του μονόκερω»; Στέκει;\n9 Απριλίου, 2016 στις 13:48\nΣτη συνέντευξη της Τομαή εντόπισα το εξής (μιλώντας για το Ολοκαύτωμα): «Το ειδεχθέστερο ποτέ διαπραχθέν έγκλημα…»\nΔεν πολυκολλάει στα ελληνικά.\nΩραία ιδέα για άρθρο θα ήταν τέτοιου τύπου εκφράσεις που προήλθαν από τα αγγλικά ή και από άλλη γλώσσα και ίσως δε δείχνουν καλά στη ροή του ελληνικού λόγου.\nΠαραδείγματος χάρη, και διορθώστε με αν κάνω λάθος, η έκφραση «θα σε πάρω πίσω» όσον αφορά τις τηλεφωνικές κλήσεις, αποτελεί απ’ ευθείας μεταφορά της αγγλικής «i will call you back».\n9 Απριλίου, 2016 στις 13:49\nΛέμε σχετικά συχνότερα «του Αιγόκερω», ενώ σχεδόν ποτέ πια «του ρινόκερω».\nΑρχαία αττικόκλιτα. Παρέμειναν ίδια και στην καθαρεύουσα και, μέχρι τινός, και στη σχετικά λόγϊα δημοτική. Πλέον τείνουν να εγκαταλειφθούν. Το μόνο (νομίζω) παράδειγμα που παραμένει πλήρως ζωντανό είναι το Αιγάλεω – που όμως μοιάζει (για άσχετους συγκυριακούς λόγους) σαν να είναι απλώς μια άκλιτη λέξη. Δεν είναι άκλιτη, απλώς ο συνδυασμός αττικόκλιτων και δημοτικών καταλήξεων οδηγεί, σε όλες τις πτώσεις, στην ίδια κατάληξη,.\nΠέθανε, ψάχνοντας στο κρύο τον επί 11 χρόνια τετράποδο φίλο του (εδώ).\nΠριν γίνουν φίλοι πόσα πόδια είχε;\n9 Απριλίου, 2016 στις 13:59\nΔύο «τρανταχτά» γλωσσικά μεζεδάκια της μαθηματικής ορολογίας.\nΣτο κεφάλαιο των ορίων υπάρχουν οι λεγόμενες απροσδιόριστες μορφές οπότε κάνουμε «άρση της απροσδιοριστίας» για να μπορέσουμε να βρούμε το όριο.\nΑπό ποιο ρήμα προέρχεται η άρση ; Από το…άρω….διότι γράφουν μερικοί : Άρω την απροσδιοριστία 😦\nΓιατί δεν γνωρίζουν το υπαρκτό αίρω και γνωρίζουν το ανύπαρκτο άρω δεν το έχω καταλάβει. 🙂\nΤο άλλο αναφέρεται στην έκφραση «υψώνουμε στο τετράγωνο».\nΈχω ακούσει λοιπόν μαθητή να λέει: Το σηκώνουμε στο τετράγωνο. Προφανώς το άκουσε από κάποιον που του δίδαξε Μαθηματικά και νόμισε πως η αντικατάσταση του υψώνω με το σηκώνω τα κάνει πιο εύκολα.\nΚάποιες φράσεις είναι παγιωμένες και μόνο σύγχυση προκαλούμε όταν πάμε να τις αλλάξουμε. Εξάλλου σε κανένα μαθηματικό εγχειρίδιο δεν θα συναντήσουμε την φράση «σηκώνω στο τετράγωνο» :).\nSarant said: “…ο καθηγητής άρχισε να τους λέει ότι βαρβαρίζουν και δεν μιλάνε σωστά ελληνικά…”\nΕνά γλωσσολογικό: Παλιότερα, στην περιοχή Σερρών το ρήμα βαρβαρίζω χρησιμοποιούνταν με τη μορφή μπαρμπαρίζω και με σημασία κάπως διαφορετική από την καθιερωμένη (βαρβαρίζω: κάνω γραμματικά λάθη κατά την εκφορά του λόγου). Έλεγαν σε κάποιον που μιλούσε (συνήθως παράμερα και χαμηλόφωνα) χωρίς να γίνεται ακουστός και καταληπτός: Τί μπαρ-μπα-ρίειζ εσύ εκεί πέρα; (η κατάληξη είναι συνήθης και στον σημερινό λόγο: Γνωρίειζ αντί γνωρίζεις, γυρίειζ αντί γυρίζεις κλπ).\n9 Απριλίου, 2016 στις 14:22\nΑναρωτιέμαι αν όλοι αυτοί οι τρελοί με τους λεξάριθμους έχουν σκεφτεί ποτέ ότι το σύστημα δουλεύει μόνο με το ινδικό-αραβικό (και διόλου ελληνικό) σύστημα αρίθμησης. 🙂\n9 Απριλίου, 2016 στις 14:35\nτσιπούρα από τσίπουρο και λυ-θρήνοι από …ΟΣΦΠ ειδικά μετά το δεύτερο κάζο στο βόλεϋ χθες\nΠαναγιώτη στον καιρό μου στο Ναυτικό κάθε πρωί κι απόγευμα είχε έπαρση κι υποστολή σημαίας με τα αντίστοιχα παραγγέλματα, «αίρε’ και «υπόστειλον»..\nκαι να μου λέει το πιλάφι δίπλα » το υπόστυλον το βλέπω, αυτό το έρε που είναι ρε γμτ ; «\n9 Απριλίου, 2016 στις 14:43\n14/20 με μισό καφέ, πανωλεθριαμβος ! Αστέρι λέει η επιτροπή\nΤο όνομα στο 20 το έπιασα αλλά τι ρόλο βαράει ;\n9 Απριλίου, 2016 στις 14:46\nΑπίστευτοι οι λερναίοι… Μπράβο στον Ν. Σ. που επιμένει!\nΈνα ακόμα μεζεδάκι της Νομανσλάνδης από οινοφιλικό άρθρο της Καθημερινής που μας προτείνει τα κρασιά της Γασκώνης, της γνωστής γαλλικής … πόλης!\nΠεριέργως η αρχική πηγή (η οποία κλασικά δεν αναφέρεται) ξέρει για τι μιλάει.\nAλλά η δικιά μας δημοσιογράφος είπε να βελτιώσει το διασκευασμένο κείμενο… 😛\n9 Απριλίου, 2016 στις 14:48\nΜα και «υψώνω στο τετράγωνο», έχει κανένα λόγο να στέκει; Όσο φτάνει ο νους μου, όχι. Απλώς επικράτησε. Είναι στα όρια της επαγγελματικής αργκό.\n9 Απριλίου, 2016 στις 15:00\nOloi ypsono h shkono lene pagosmios. Oi eglezoi raise etc.\n9 Απριλίου, 2016 στις 15:04\nστις πινακίδες (Πύλου, Φαιστού) οι υπολογισμοί φαίνονται να γίνονται σε εξαδικό σύστημα μάλλον επήρεια από το 60δικό των Βαβυλωνίων\n9 Απριλίου, 2016 στις 15:10\nΝικοκύρη, κάτι έχει πιάσει η σπαμοπαγίς. Και είναι απάντηση στην ΕΦΗ²!\nΑυτό, τώρα, γιατί το έβαλες; Φοβάσαι ότι κάποιοι αναγνώστες του ιστολογίου είναι χαιβάνια; Πρόσθεσε άλλο ένα ίδιο από κάτω και να δούμε τις αντιδράσεις. 🙂\n9 Απριλίου, 2016 στις 15:22\nΑυτή η Τομαή είναι κελεπούρι (πού την έχουν βάλει είπαμε;) Συνεργάζεται με την Αδωνίδεια ιστορική σχολή;\n– Πότε έγινε ουσιαστική δουλειά, ώστε να έρθουν στο φως άγνωστες πτυχές και πληροφορίες για το Ολοκαύτωμα;\n«Πρωτ’ απ’ όλα, όταν άρχισαν τα ίδια τα θύματα να μιλάνε. Κι αυτό, γιατί, είτε ντρεπόντουσαν γι’ αυτό που τους συνέβη και δεν ήθελαν ούτε τα παιδιά τους να μάθουν γι’ αυτή τους την ταπείνωση, αλλά κι επειδή κάποιοι τους νόμιζαν τρελούς για όσα απίθανα τους διηγούντο ότι τους συνέβησαν. Ένας άλλος παράγοντας ήταν η πτώση του τείχους του Βερολίνου και του άνοιγμα επτασφράγιστων αρχείων είτε στις χώρες της πρώην Ανατολικής Ευρώπης είτε και στην ίδια τη Γερμανία κι αναφέρω ως παράδειγμα τα αρχεία στην γερμανική πόλη Μπαντ Άρολσεν, που περιέχουν 55 εκατομμύρια φακέλους συνολικά 17 εκατομμυρίων θυμάτων του Ναζισμού. Για το άνοιγμα τους, οι Γερμανοί προέβαλαν σθεναρή αντίσταση».\nΣαν να λέμε μέχρι το ’91 ελάχιστα πράγματα ήταν γνωστά για το ολοκαύτωμα. Με φταίξιμο των κουμουνιστών. 55 εκ φάκελλοι για 17 εκ θύματα σε μία μόνο πόλη. Σε όλο το σιδηρούν παραπέτασμα, πόσο; (Κι αυτός που της παίρνει συνέντευξη, μουσχάρι σκετο!)\nέχει κι άλλα πολλά στη συνέντευξη της (εκτός από αυτό με τους Κρητικούς που μπήκαν πρώτοι στη Καγκελαρία) … υπεράνω κριτικής …\n9 Απριλίου, 2016 στις 15:25\nΚάπως με τον τρόπο του Θανάση Παπακωσταντίνου στη Βάλια Κάλντα, κι ας νου συχωρεθεί\nΤ΄αλμυρό νερό του αιγαίου είναι πιο ζεστό απ΄το αίμα\nΈτσι εκεί παλιές γοργόνες κάνουν την αλήθεια ψέμα\nΤ΄αλμυρό νερό του αιγαίου έπαψε να ορίζεται\nδυο στεριές πια δεν ενώνει και δεν αρμενίζεται\nλέξεις που δεν ξεχωρίζουν\nφέρνει απ΄τους αιώνες,\nΙστορίες που ανθίζουν\nστο βυθό ανεμώνες\nλόγια και μουρμουρητά,\nστον αφρό μετά\nΜαύρο γιούσουρι φυτρώνει\nκαι το πέλαο φαρμακώνει\n9 Απριλίου, 2016 στις 15:30\nΣτο «καλυμένος» … έκλεψες Νικοκύρη; (Εγώ την πάτησα.)\n9 Απριλίου, 2016 στις 15:38\nΣχετικά με το τελεσίγραφο: Θυμάμαι πως την γκάφα αυτή την είχε κάνει ο (μακαρίτης πλέον) ηθοποιός Γιώργος Μούτσιος. Θα πρέπει να ήταν γύρω στο 2005 ή 2006.\n9 Απριλίου, 2016 στις 15:46\n63: Νομίζεις ότι θα κοροϊδέψεις τον λεξάριθμο; Κάτσε να ρωτήσω:\nΕρώτηση: Ο Δύτης λέει ότι το ινδικό-αραβικό σύστημα αρίθμησης δεν είναι διόλου ελληνικό. Είναι σωστό αυτό;\nΙΝΔΟΑΡΑΒΙΚΟ ΣΥΣΤΗΜΑ = 1487 = ΟΧΙ ΔΙΟΛΟΥ ΕΛΛΗΝΙΚΟ\nΝα λοιπόν η επιστημονική αποδειξη: το Ινδοαραβικό σύστημα είναι και αυτό ελληνικό! Αμ πώς!\n9 Απριλίου, 2016 στις 15:48\n«επιστρέψουν στο τετράγωνο ένα»:\nνα ξεκινήσουν από την αρχή, ξανά-μανά από την αρχή, φτου κι απ’ την αρχή, ανάλογα την ελαφρότητα του ύφους. Ακριβές ανάλογο της έκφρασης δε μου’ρχεται…\n9 Απριλίου, 2016 στις 15:51\n67 «… και ο Λεωνίδας, με τα λίγα Περσικά που ήξερε, άπάντησε: Μολών Λαβέ!»\n9 Απριλίου, 2016 στις 16:01\n«Η τιμαλφή λοιπόν, της τιμαλφής»\nΒρε τους παλιόπαιδα! (το έχω ακούσει με άλλη λέξη, αλλά δε θέλω να ρίξω το επίπεδο)\n9 Απριλίου, 2016 στις 16:06\nόχι ρε, δεν τα κάνουν ποτέ αυτά οι Ευρωπαίοι!\nΤώρα μας αγαπάει ο Σόιμπλε και μας μισεί το ΔΝΤ, χθες το ανάποδο … να περνάει ο καιρός να κλείνει τις δουλειές το ταιπεδ …\n9 Απριλίου, 2016 στις 16:09\nΥπογράφηκε η σύμβαση για τον ΟΛΠ – Αλ.Τσίπρας: «Κίνηση που θα καταστήσει τον δρόμο του Μεταξιού συντομότερο»\nΣτο κόκκινο είναι περήφανοι! (http://www.stokokkino.gr/article/1000000000030033/Upografike-i-sumbasi-gia-ton-OLP—-AlTsipras-Kinisi-pou-tha-katastisei-ton-dromo-tou-Metaksiou-suntomotero)\n9 Απριλίου, 2016 στις 16:17\nΜάθετε μπαλίτσα από τον άρχοντα! ❤\n— Antonio Ricaurte 65K (@98333542) April 7, 2016\n9 Απριλίου, 2016 στις 16:22\nΠράγματι, εμείς λέμε φτου κι απ’ την αρχή. Το «τετράγωνο ένα» προέρχεται από παιχνίδι που στα ελληνικά ΔΕΝ έχει δώσει έκφραση.\nΤο φτου κι απ’ την αρχή όμως, κι αυτό από παιχνίδι δεν προέρχεται; Ποιο;\nΦτύσιμο υπάρχει στο κρυφτό, αλλά δεν ξέρω αν υπάρχει σημείο όπου μετά από κάποιο φτύσιμο γίνεται ξαναξεκίνημα…\n9 Απριλίου, 2016 στις 16:28\nΟ Χάρι είναι διάσημος για τις ιστορίες που αφηγείται, όσο και για τα κοστούμια του. Έτσι, όταν ο Όσναρντ, εκβιάζοντάς τον, τον υποχρεώνει να γίνει πληροφοριοδότης του, θα επινοήσει τα καλύτερα παραμύθια που διηγήθηκε ποτέ και θα δώσει στον αλαζονικό Όσναρντ το μάθημα που του αξίζει…\n[…] Ημερομηνία έκδοσης: 5/2001, Εξαντλημένο\n9 Απριλίου, 2016 στις 16:35\n…Στην πραγματικότητα, τα «σχεδόν 13 εκατομμύρια» είναι,… λίγο περισσότερο από 4 εκατομμύρια….\nΠροφανώς τυπογραφικό λάθος:\nΉταν να γράψουν\n(= 4 εκατομμύρια)\nαλλά ο συντάκτης αφαίρεσε το συν!\n9 Απριλίου, 2016 στις 16:42\n78 και 84\nΗ έκφραση «φτου κι απ’ την αρχή» μπορεί να μην προέρχεται από παιχνίδι, όπως το κρυφτό, αλλά από την επανέναρξη ενός έργου, πχ, ένα γεφύρι πούπεφτε κι έπρεπε να το ξαναχτίσουν, οπότε τα μαστόρια τους έφτυναν τα χέρια τους για καλοτυχιά. (λ.ε.τ.)\n9 Απριλίου, 2016 στις 16:52\n…«δεν επιτρέπεται να ζητούν από τους πολίτες να προβαίνουν στην προσκομιδή δικαιολογητικών στα οποία περιλαμβάνονται οι πληροφορίες που περιέχονται από το ΟΠΣΕΔ».\n«δεν επιτρέπεται να ζητούν από τους πολίτες να προβαίνουν στην προσκομιδή δικαιολογητικώνά στα οποία περιλαμβάνονται οι με πληροφορίες που περιέχονται από το ΟΠΣΕΔ».\nΑπό 22 άφιλτρο, 13 λέξεις μετά το φιλτράρισμα (με ή χωρίς Μέφρυ).\nΚλασική περίπτωση Καρντούτσι για την πολυλογία:\nChi riesce a dire con venti parole\nciò che può essere detto in dieci,\n(Όποιος καταφέρνει να πει με είκοσι λέξεις\nό,τι μπορεί να ειπωθεί με δέκα,\nείναι ικανός και για οποιεσδήποτε άλλες αθλιότητες.)\n9 Απριλίου, 2016 στις 16:56\nΜιχάλη, περισσεύει ένα «με» πριν τις πληροφορίες: 12 οι λέξεις!\n9 Απριλίου, 2016 στις 16:59\n…Η λεζάντα των Ελληνοφρενών με καλύπτει απόλυτα…\n«…εν μαλακαίς παπαρειαίς…»\n9 Απριλίου, 2016 στις 17:02\n89, Περισσεύει, όντως;\nΤο πρόσθεσα γιατί νόμισα ότι χρειάζεται:\n«…δικαιολογητικά με πληροφορίες…»\nΑν γίνεται και με χωρίς με, ακόμα καλύτερα!\n9 Απριλίου, 2016 στις 17:03\nΛάθος μου! Δεν περισσεύει, μεφρίστηκα!\n9 Απριλίου, 2016 στις 17:06\n9 Απριλίου, 2016 στις 17:12\n…Στο τεστ πήρα 20/20,,,\nΑπό τις 20 λέξεις έχασα το «συνονθύλευμα», που νόμιζα ότι είναι με ένα ν.\nΚάτι σαν την Φιλανδία, ίσως – την αγάπη για τις Άνδεις…\n9 Απριλίου, 2016 στις 17:22\nΕίναι άραγε οι ελληνοκινεζικες σχέσεις μακραίωνες όπως είπε ο τσιπρας;\nΕίναι μακραίωνες αλλά όχι και τόσο στενές,δεν μπορούσαν, τους στένευαν τα Ιμαλάια στις μασχάλες.\nΚυρίως περιοριζόντουσαν στο δρόμο του Μεταξιού και ίσως με τα Ελληνοβουδιστικά βασίλεια της Ινδίας και την αυτοκρατορία των Κουσάνων, που κάποια στιγμή είχε καταλάβει τις ερήμους και τις οάσεις τις κεντρικής Ασίας, εκεί που είναι σήμερα οι μουσουλμάνοι της Κίνας.\nΟ Κανίσκα, βασιλιάς των Κουσάνων, είχε και Ελληνικό αλφάβητο: ΒΟΔΔΟ, HΛΙΟΣ, κλπ\nΜετά οι Βυζαντινοί συνέχισαν το εμπόριο. Το Πεκίνο το έλεγαν Κάμπαλον, πόλη του Χάν, γιατί το έχτισαν οι Μογγόλοι, μετά την κατάκτηση της Κίνας.\nΦημολογείται ότι υπήρχε πόλη Ελληνιστική στο Σικιάνγκ και οτι την ψάχνουν οι αρχαιολόγοι.\nΕίχα δει μια ταινία κινέζικη, υπερπαραγωγή θριντένια, με Τσάκι Τσαν και Κιούζακ, για μια αρχαία πόλη στην Κίνα , αλλά ήταν ρωμαϊκή.\n9 Απριλίου, 2016 στις 17:35\nO «δάσκαλος» Σαράντος Καργάκος αυτή την ώρα στον Αντώνη Πρέκα (Παραπολιτικά, 90.1)\n9 Απριλίου, 2016 στις 18:08\nΝάσαι καλά, ΕΦΗ² μας! Το νερό στη Βάλια Κάλντα, βέβαια, είναι μπούζι!\n9 Απριλίου, 2016 στις 18:15\nEυχαριστώ πολύ για τα νεότερα (και τα παλαιότερα) σχόλια. Να με συμπαθάτε, έβγαλε ήλιο και είπα να πάω να ελέγξω ένα φράγμα στο Βέλγιο να δω μήπως έχει ρωγμές.\n10: Εγώ ειμαι μάλλον μαζί σου, αλλά αν τα παιδιά το βρίσκουν στρωτό, τι να τους πούμε; Και οι δικές μου λένε «θα έρθω σε πέντε» που εγώ δεν το έλεγα.\n15 Ωχ ο Μέρφι! Και δεν μπορεί ούτε τον κορέκτορα να επικαλεστεί!\nΕκτός αν το είπε κανείς άλλος, και το τσιτάρει, τι να πω.\n20 Πάρα πολύς κόσμος είχε στο τραπέζι πάνω ή στον τοίχο μονίμως έναν χάρτη της Ευρώπης και σημείωνε με καρφίτσες ή άλλα μέσα τις γραμμές του μετώπου.\n30 Ωχ, με ξεσκέπασες, μην το δείξεις πουθενά!!\n…«δεν επιτρέπεται να ζητούν από τους πολίτες να προβαίνουν στην προσκομιδή\nΝα γράψω, να μη γράψω γι΄αυτό από το πρωί.\nΤο Υπ.Εσωτερικών και Διοικητ.Ανασυγρότησης,παραμένει ο συντονιστής ΟΛΩΝ των υπουργείων ) περί τα διοικητικά και προπαντός, περί τα ηλεκτρονικά. Για το θέμα λοιπόν αυτό,μια χαρά το ανάρτησε μετά την κοινή συνάντηση με το Παιδείας:\nΑπαγορεύεται* η απαίτηση δικαιολογητικών με στοιχεία καταχωρημένα (ή καταχωρισμένα) στο ΟΠΣΕΔ.\n*Σ.Σ. Η άποψή μου: όταν αφορά στους πολίτες,απαγορεύεται το…απαγορεύεται. Να χρησιμοποιείται το «δεν επιτρέπεται», αλλά για υπηρεσίες (τους υπαλλήλους δηλαδή) καλύτερα το ΑΠΑΓΟΡΕΥΕΤΑΙ. μιας και βαρέθηκα να ακούω αναίτια (το χωρίς αντίκρυσμα) «θα βρω τον μπελά μου» ή «θα με κλείσουν μέσα», από ανεύθυνους/ευθυνόφοβους Δ.Υ. και για ασήμαντη αφορμή, ενώ ταυτόχρονα να έχουμε όλοι προ οφθαλμών μικρές και μεγάλες λαμογιές χωρίς λογοδοσία.\nΞεσπάθωσα γιατί το Υπουργείο Παιδείας ακόμη δεν έχει ηλεκτρονικό πρωτόκολλο,προσβάσιμο από κάθε υπάλληλό του και εκπαιδευτικό, με αυτόματο σκανάρισμα των εισερχο/εξερχομένων εγγράφων! Προ ημέρων,το Μάρτη, συνέβη ένα έγγραφο εντός του, να κάνει 8 μέρες να διανεμηθεί/γνωστοποιηθεί στις κεντρικές Διευθύνσεις και δεινοπαθεί ακόμη και σ΄αυτό ο Φίλης να κουνήσει τα βαλτωμένα (και) ηλεκτρονικά νερά.\n9 Απριλίου, 2016 στις 18:21\n35 Ναι, αλλά εσύ δεν ξέρεις ότι οι εγγλέζοι ήταν άγλωσσοι και τους τα έδωσαν οι προκατακλυσμιαίοι Έλληνες 🙂\n49 Α μπράβο, άριστο αντιπαράδειγμα!\n53 Ναι, Τερζόπουλος.\n55 Αρχαιόφοβος; Μισάρχαιος;\n57α Κυνήγα τον, κυνήγα τον!\n57β Αττικώς στέκει, για οσους ψάχνουν μεταξωτές φούντες. Εγώ λέω ο μονόκερος του μονόκερου.\n58 Ασφαλώς είναι αγγλισμός\n62 Πολύ ενδιαφέρον κι αυτό.\n9 Απριλίου, 2016 στις 18:22\n53, …Απορία ψάλτου: στα ιταλικά γιατί το βάζανε; δεν μπορούσαν να μεταφράσουν την αγγλική λέξη; τους φαινόταν άραγε εκφραστική;…\nΔεν ξέρω την απάντηση, αλλά έχω παρατηρήσει συχνά την ισπανόφωνη προφορά καθιερωμένης λέξης με αγγλική προέλευση, όπως Ινχενιέρο Χουίτε (White – περιοχή στο Μπουένος Άιρες), Ρενέ Χούσεμαν (Houseman, από την μουντιαλούχα του 1978) και o πρόσφατος Χάμες (James) Ροντρίγκες.\nΑπό φίλους μου Βενεζουελανούς είχα μάθει κι ένα αθυρόστομο τραγουδάκι για έναν περίφημο καουμπόη, ονόματι Kecko Jones, όπου στο ρεφραίν τον ονοματίζαμε και με την ισπανική προφορά (Que cojones).\n9 Απριλίου, 2016 στις 18:29\n67 Μερσί.Και πιο κάτω στην ίδια σελίδα, «του Στετίνο», ενώ η ονομασία Στετίνο είναι εξελληνισμένη!\n71 Συγνώμη, έλειπα.\n72 Όχι. Τους εδώ αναγνώστες δεν τους φοβάμαι. Τις αναδημοσιεύσεις και τις αποσπάσεις κομματιών φοβάμαι.\n73 Και πού να δεις πώς διοικεί τα αρχεία του Υπέξ….\n75 Έκλεψα στο κόκαλο/κόκκαλο. Το καλυμένος δεν το γράφω έτσι.\n76 Α, εσύ θυμάσαι πολλά! 🙂\n87 Α, βλέπω ότι το λ.ε.τ. του Πάνου καθιερώνεται.\n9 Απριλίου, 2016 στις 18:30\n9 Απριλίου, 2016 στις 18:35\n73: Αυτή η κυρία Τομαή (όπως και αρκετοί άλλοι) λέει «στις χώρες της πρώην Ανατολικής Ευρώπης». Μετά την πτώση της Σοβιετικής Ένωσης ποιες χώρες βρίσκονται πλέον στην ΑΝΑΤΟΛΙΚΗ Ευρώπη; Μήπως η Πορτογαλία;\n9 Απριλίου, 2016 στις 18:43\n101 Η προφορά των ξένων λέξεων με τον τρόπο της μητρικής γλώσσας κάποιου είναι συνηθέστατο (και νομίζω προφανές) φαινόμενο: Είναι το ευκολότερο να κάνει κανείς! Στις γλώσσες που μοιράζονται το λατινικό αλφάβητο, δε μπαίνει στον κόπο κανένας μεταφραστής να βρει φθόγγους που ν’ αποδίδουν ονόματα με ήχο πιο κοντινό σε αυτόν της πρωτότυπης λέξης, ειδικά για εφήμερη χρήση. Εμείς έχουμε το πρόβλημα και το αντιμετωπίζουμε φορές-φορές με αμφιλεγόμενο έως αστείο τρόπο.\nΘυμάμαι πως μια φορά είχα ζητήσει από ένα κινέζο συμφοιτητή να γράψει το όνομά μου με ιδεογράμματα. Του περιέγραψα τον ήχο όσο καλύτερα μπορούσα και μου απάντησε μετά από ώρες, αφού έψαχνε λέξεις που αφ’ ενός να μοιάζουν ηχητικά και αφ’ ετέρου να έχουν ένα καλό νόημα. Eλπίζω να μην ήταν κάτι σαν τον Kecko Jones.\n9 Απριλίου, 2016 στις 18:48\nΕκεί που έχουν και πρώην τετράποδους σκύλους (βλ 60) 🙂\n9 Απριλίου, 2016 στις 18:51\nΜε βοηθάτε τον αδαή με το λ.ε.τ.; Το γκούγκλ βγάζει Λευκό Ελληνικό Τσοπανόσκυλο αλλά νομίζω πως εννοείτε κάτι άλλο 😀\n9 Απριλίου, 2016 στις 18:55\nΣτο κόκκαλο, έχουμε την περίπτωση που πρέπει να μαντέψεις ποια άποψη ασπάζεται ο συντάκτης του τεστ.\nΣτο καλυμμένος δεν υπάρχει δεύτερη εναλλακτική – έχει 2 μ σύμφωνα με γνωστό κανόνα που έχει ένα σωρό κοινότατα παραδείγματα.\n9 Απριλίου, 2016 στις 18:58\nλ.ε.τ. = λέω εγώ τώρα… 😉\n9 Απριλίου, 2016 στις 19:05\nΔυστυχώς, υπάρχουν και πρώην τετράποδοι σκύλοι. 😦\nΌταν οι άνθρωποι τους στέλνουν στον πόλεμο.\n9 Απριλίου, 2016 στις 19:08\n97: …Πίστεψέ με!..\nΕΦΗ, όντως, για τη Βάλια Κάλντα\n9 Απριλίου, 2016 στις 19:11\nΟι Κύπριοι πρέπει να γράφουν το κόκκαλο με διπλό κάππα, αν κρίνω από τον τρόπο που το προφέρουν. Όπως ξέρετε οι Κύπριοι τα προφέρουν τα διπλά σύμφωνα.\n9 Απριλίου, 2016 στις 19:12\nMεζεδάκι απ’ τα παλιά:\nΔεν θα μας πάρουν την πόλη της πειραιώτικης μπέσας! #eimaitolimani\n— Θοδωρής Δρίτσας (@DritsasTh) May 9, 2014\n9 Απριλίου, 2016 στις 19:17\n110 Φοβήθηκα τέτοια ερμηνεία όταν το έγραψα Σκύλε, αλλά μη σε παίρνει από κάτω, ο σκύλος πάλι τετράποδος είναι αλλά όχι αρτιμελής….\n9 Απριλίου, 2016 στις 19:24\nΝα κάνω μαντεψιά το «παρεισφρέω»;\n9 Απριλίου, 2016 στις 19:25\nΚοροϊδεύεις, Γιάννημ’, αλλά δεν έχω γράψει (δημόσια) ποτέ τίποτα για τη Βάλια Κάλντα.\nΌχι σαν κάτι άλλους!\nΑφού τη γλίτωσε το φουκαργιάρικο το ζωντανό, πάλι καλά…\n9 Απριλίου, 2016 στις 19:28\n104 Δεν το πρόσεξα αυτό, δίκιο έχεις!\n9 Απριλίου, 2016 στις 19:37\n116: Είδες τι παθαίνεις αμα ξεμένεις τελικά από μελάνι; 🙂 🙂\n9 Απριλίου, 2016 στις 19:50\nΜπα, είμαι μεγάλη σουπιά, δεν ξεμένω ποτέ!\nΆσε που δεν με πιάνει εύκολα η λάσπη.\n9 Απριλίου, 2016 στις 20:19\nΠρωτοσέλιδο σημερινό της Ελεύθερης Ώρας, είδαμε;\n9 Απριλίου, 2016 στις 20:36\n«β) δεν επιτρέπεται να ζητούν από τους πολίτες να προβαίνουν στην προσκομιδή δικαιολογητικών στα οποία περιλαμβάνονται οι πληροφορίες που περιέχονται από το ΟΠΣΕΔ. Όμως, επιτρέπεται η προσκομιδή δικαιολογητικού (πιστοποιητικού γέννησης) στην περίπτωση που δεν είναι δυνατή η άντληση των ηλεκτρονικών στοιχείων για τεχνικούς ή επιχειρησιακούς λόγους, τους οποίους θα πρέπει αποδεδειγμένα να αναφέρουν στους Δήμους.»\nΜου έχει τύχει να διαβάσω, μεταφρασμένα, διοικητικά έγγραφα και συμβολαιογραφικές πράξεις του πρώην οθωμανικού κράτους. Παρατηρώ ότι ο τύπος σύνταξης αυτών των εγγράφων δεν διαφέρει από τον τύπο των σημερινών εγγράφων, απλά αντικαταστάθηκαν οι τουρκικές λέξεις αρχικά από καθαρευουσιάνικες ελληνικές και κατόπιν από λέξεις της δημοτικής. Ακολουθούμε δηλαδή το τούρκικο τυπικό.\nΓνώμη μου είναι ότι δεν πρέπει να μας απασχολούν μόνο τα γλωσσικά μεζεδάκια, προσκομιδές κλπ, αλλά να αλλάξει εντελώς η φιλοσοφία σύνταξης των δημοσίων εγγράφων. Θα θεωρούνταν σόλοικο αν η παραπάνω παράγραφος του υπουργείου είχε τη μορφή:\nΝα μη ζητάτε δικαιολογητικά με στοιχεία που μπορείτε να βρείτε στο ΟΠΣΕΔ και αν δεν τα βρείτε εκεί, τότε ζητήστε να σας φέρουν πιστοποιητικό γέννησης.\n9 Απριλίου, 2016 στις 21:25\nΟι λεξάριθμοι, Δύτη, ΔΕΝ προϋποθέτουν το ινδοαραβικό σύστημα αρίθμησης. Το γεγονός ότι π.χ. 2+30+1+20+4+10+1 = 69 είναι αριθμητική ταυτότητα, είτε έτσι το γράψεις είτε β΄+ λ΄+ α΄+ κ΄ + ε΄+ ι΄+ α΄ = ξθ΄. Ακόμα και οι πυθμενικοί λεξάριθμοι, που πιάνουν… πυθμένα βλακείας, παρόλο που ορίζονται συνήθως με τρόπο όπου υπεισέρχεται ουσιωδώς η ινδοαραβική αρίθμηση, είναι στην παραγματικότητα γτο υπόλοιπο της διαίρεσης των κανονικών λεξαρίθμων διά 9.\n9 Απριλίου, 2016 στις 21:34\nΑλλωστε και οι γκεματρίες των καβαλιστών ακριβώς έτσι λειτουργούν, μόνο… στα εβραϊκά, και δεν βασίζονται βέβαια στην ινδοαραβική αρίθμηση.\n9 Απριλίου, 2016 στις 21:44\nΆντε πάλι.Λεβαντίνικη μεγαλοπρέπεια στα μέρη μου.(Παραλία του Ριδάκινο λέτε ωρέ!)\nΠυρκαγιά σε δάσος του Σελάκανο της Ιεράπετρας Λασιθίου\n9 Απριλίου, 2016 στις 22:04\n111/116/119, Αλλού εσείς,αλλού εγώ :). Χάρισα το τραγούδι στο Σκύλο (της Βάλια Κάλντα) έχοντας στο νου την ποιητική/αλληγορική αναφορά του Θ.Π» στο παράξενο νερό που το λέει ζεστό σαν αίμα κλπ.Έλεγα πως υπονοεί τις κατεβασιές από παλιούς κλεφταρματωλούς,κατόπιν τους αντάρτες και τους νεότερους μετανάστες από το βορρά. Γι’ αυτό το τελευταίο ήταν που πήγε ο νους στα νερά του Αιγαίου κι έκανα αναλογική ποιητική (οθντκ) απόπειρα.\n9 Απριλίου, 2016 στις 22:23\n122 Δεν προϋποθέτουν το μηδέν και το δεκαδικο σύστημα; -οι πυθμενικοί, εννοώ.\nΟι απλοί προϋποθέτουν αυτή τη σειρά των γραμμάτων 🙂\n9 Απριλίου, 2016 στις 22:40\n126. Nίκο, όχι. Υποθέτωντας ότι «πυθμενικό» εννοείτε το digital root , ο Άγγελος λέει σωστά ότι είναι απλά το n mod9.\nΠ.χ. Αριθμοβλακεία= 299. digital root=2 (2+9+9=20 ,2+0=2)\nΓια να το βρει κάποιος αυτό, αρκεί να διαιρέσει το 299 με το 9 και να δει ότι αφήνει υπόλοιπο 2. Η διαίρεση είναι γνωστή από την εποχή των σφηνών τύρου των Σουμερίων και των παπακίων και των γκαμουζών των Αιγυπτίων, που δεν είχαν (επισήμως) ζέφυρο (που λέν και οι Αραπάδες το μηδέν) 🙂\n9 Απριλίου, 2016 στις 22:51\nΝομίζω όμως ότι ο Δύτης ήθελε να στηλιτεύσει τις λογικές «υπερβάσεις» (το λέω ευγενικά,γιατί είμαι από τζάκι!) των λεξαριθμοβλακών, όπως ας πούμε π.χ. ΑΛΦΑ = 1+30+500+1= 532 =>5+3+2= 10 => 1+0= 1 Τυχαίο;. Ε, εδώ ο αρχαίος λεξοτέτοιος (που δεν υπήρχε, αλλά ας πούμε…) θα σταμάταγε στο 10 ,δηλαδή το Ι . Στο ελληνικό αρ.σύστημα το Ι ήταν απλά ο επόμενος αριθμός από το Θ (το 9). Γιατί να διαιρέσει το Ι με το Θ να ούμε; (όπως κάνει ,ο σύχρονος λεξοβλάξ για να βγάλει -και καλά!- ΑΛΦΑ=1 )\n9 Απριλίου, 2016 στις 23:02\n53 και 56 (περί επιφωνημάτων στα κόμικς):\n«στα ιταλικά γιατί το βάζανε; δεν μπορούσαν να μεταφράσουν την αγγλική λέξη;»\nΔεν υπήρχε αγγλική λέξη. Η συντριπτική πλειοψηφία των κόμικς της Ντίσνευ που κυκλοφορούσαν στην Ελλάδα ήταν ιταλικές δημιουργίες, όχι αμερικάνικες. Αφού η Ντίσνευ δεν έφτιαχνε κόμικς, απλώς πουλούσε το όνομά της σε επιμέρους εκδότες.\nΜεγάλη συζήτηση με προεκτάσεις που ούτε καν τις φαντάζεται κανείς!\n9 Απριλίου, 2016 στις 23:05\n@ 31 : Αυτό είχε βγει και ανέκδοτο με τη γυναίκα του αστυνομικού.\n«Άστα, χτες παρά λίγο να σκοτωθεί ο άντρας μου…Δεν άκουσες ότι σε μια ληστεία σκοτώθηκε ο αστυφύλάκας υπ. αριθμ. 94023; Ε, ο δικός μου είναι ο 94024…»\n9 Απριλίου, 2016 στις 23:14\n«Ε, εδώ ο αρχαίος λεξοτέτοιος (που δεν υπήρχε, αλλά ας πούμε…) θα σταμάταγε στο 10 ,δηλαδή το Ι » …αν ήταν «πυθμενικός».\nΑν ήταν σκέτος, θα σταμάταγε στο φλβ (το 532) ήδη. 🙂\n9 Απριλίου, 2016 στις 23:15\nΑπό το μεσημεριανό δελτίο ειδήσεων της ΕΡΤ, σήμερα:\nΕγκυμονούν πολλοί κίνδυνοι από την παραμονή των προσφύγων στο λιμάνι…\nΝαι, και όπου να ‘ναι θα γεννήσουν, συμπληρώνω εγώ…\n(Δεν πρόσεξα ποια το είπε γιατί δεν κοίταζα την τηλεόραση, άκουγα μόνο).\nGpoint, ως ειδικός ψαρολόγος 🙂 σε παρακαλώ να μου λύσεις την εξής απορία:\nΕίχα προχτές μια διαφωνία με κάποιον, σχετικά με το ποιο ψάρι είναι οι παστές ατζούγιες που αγοράζουμε από το μπακάλη. Ξέρεις αυτές στο ντενεκέ που είναι τίγκα στο αλάτι.\nΕγώ έλεγα γαύρο, αυτός έλεγε σαρδέλες.\nΚαι αν είναι γαύρος όπως λέω εγώ, τότε γιατί έχει καθιερωθεί να τις λέμε «παστές σαρδέλες»;\nΣκέφτηκα τώρα, ότι θα ταίριαζε να πούμε για την ονομασία που σφετερίστηκαν οι ταλιμπανέιρος γκάου-γκάου στην Αθήνα που πρωταγωνιστούν στα κανάλια αυτή τη στιγμή. Το σκέφτηκα διότι μια που ασχολούμαστε ήδη με αριθμολόγους και άλλους καραγκιόζηδες, θα ταίριαζαν και αυτοί εδώ:\nΕίναι το πέρασμα του ποταμού Ρουβικώνα (στα λατινικά Rubico ή Rubicon) κατά τον Γενάρη του 49 π.Χ. που ισοδυναμεί με κήρυξη πολέμου κατά της ρωμαϊκής συγκλήτου και οδήγησε σε τριετή εμφύλιο που έφερε τον Καίσαρα κύριο του ρωμαϊκού κόσμου.\nΟ δισταγμός του Καίσαρα οφειλόταν στο γεγονός ότι η απόφαση ήταν τολμηρή, καθώς η νομοθεσία απαιτούσε από τους στρατηγούς που έμπειναν στην Ιταλία από τον Βορρά να διαλύουν το στρατό τους πριν περάσει το ποτάμι αυτό. Άρα, με το πέρασμα, «ο κύβος ερρίφθη» και χαρακτηρίζει η φράση αυτή μια σημαντική απόφαση.\n9 Απριλίου, 2016 στις 23:19\n131 Μα, αυτό λέω κι εγώ με τον πυθμενικό. Από το 532 δεν μπορείς να πας στο 10 αν δεν έχεις δεκαδικό σύστημα -ή κάνω λάθος;\n132 Ναι, και το αντίστροφο λάθος είναι να πεις ότι η κατάσταση ελλοχεύει μεγάλους κινδύνους 🙂\n9 Απριλίου, 2016 στις 23:26\n134. Mπορείς ρε συ Νίκο, αν είσαι πυθμενικός. Προσθέτεις τα ψηφία του φλβ. φ+λ+β=ι . Αυτό λέει ουσιαστικά ο Άγγελος.\nΕκεί όμως, στο ι, θα σταμάταγε ο αρχαίος πυθμενικός (λέω εγώ. γιατί να διαιρέσει το ι με το θ ; makes no sense)\n9 Απριλίου, 2016 στις 23:32\n135. Aνακαλώ. φ+λ+β δεν κάνει ι βέβαια ,αλλά απλά φλβ… Ναί, έχεις δίκιο τελικά. Δεν στέκει με καμία λογική υπέρβαση το πυθμενικό ,χωρίς το δεκαδικό θεσιακό σύστημα αρίθμησης. Το αρχαιοελληνικό προσθετικό αρ. σύστημα, απλώς ΔΕΝ ΚΑΝΕΙ για λεξαριθμοβλακεία. (άλλη μια απόδειξη της υπεροχής της τρισχιλιετούς! εδώ που τα λέμε… 🙂 )\n9 Απριλίου, 2016 στις 23:52\nΟ πυθμενικός λεξάριθμος στο αρχαιοελληνικό σύστημα αρίθμησης προκύπτει από το υπόλοιπο της διαίρεσης με το θ. Αν ο φλβ διαιρεθεί με το θ δίνει υπόλοιπο α. Τώρα γιατί δίνουμε επιχειρήματα στους λεξαριθμοανόητους;\n10 Απριλίου, 2016 στις 00:00\n132.β. Χωρίς δοκτορά στην ψαρολογία,εμπειρικά λέω πως είναι σαρδέλες οι παστές με τ΄αλάτι. Το κόκαλο και ο…σωματότυπος της σαρδέλας είναι διαφορετικός από του γαύρου.Αυτός έχει ισχνότερη και πιο λίγη σε «πλάτος» ραχοκοκαλιά. Θαρρώ θα διαλυόταν σε τόσο αλάτι ο τρυφερός γαβρούλης που έχει ελάχιστα λέπια ενώ η σαρδέλα αρκετά περισσότερα και πιο πλατιά που τα παστρεύουμε μαζί με τ΄αλάτι μετά.Ο γαύρος μαρινάρεται σε ξίδι.\nΚι αφού έγραψα όλα αυτά ,συνειδητοποιώ ότι λες για …ατζούγιες ,συμπεθεροπούλες ή είδος σαρδέλας; Άλλη ερώτηση,το μικρόφωνο στο Τζη. 🙂\n10 Απριλίου, 2016 στις 00:10\n138 Βρε παιδιά, με κάνατε να το γκουγκλίσω γιατί θα ξεχάσω κι όσα λίγα ξέρω: Γαύρος είναι η αντσούγια, μην τρελλαθούμε. Παστά υπάρχουν και τα δύο. Την ετυμολογία δεν την ξέρω όμως-ιδού πεδίον δόξης, Νικοκύρη… εκτός αν ήδη έχει απαντηθεί στο παρελθόν.\n10 Απριλίου, 2016 στις 00:15\nΆκυρο, εύκολο ήταν (lexigram.gr)\nΑρχική – Ριζική: αντσούγια < ιταλ. acciuga < δημώδες λατ. *apiu(v)a < αρχ. ἀφύη "μικρά ψάρια" Ετυμολογία: [<ιταλ. acciuga]\n10 Απριλίου, 2016 στις 00:16\n137.Μα τι επιχειρήματα λες; Αυτό ακριβώς προείπαν τα παραπάνω σχετικά σχόλια. Αλλά γιατί να χρησιμοποιήσεις modulo 9 αριθμητική αν δεν έχεις δεκαδικό θεσιακό σύστημα αρίθμησης; Ποια η λογική να διαιρέσεις με το 9; Και γιατί όχι με το 5 ας πούμε που δίνει υπόλοιπο 2 ή με το 60 (αν είσαι σουμέριος…) με υπόλοιπο 52.\nΑυτό λένε και ο Δύτης και ο Νίκος. ¨οτι προϋποθέτει σκέψη σε δεκαδικό σύστημα ο αλγόριθμος της λεξαριθμοβλακείας. Και ως επέκταση ,αν αλλάξω modulo , δηλαδή αρ. σύστημα βγάζω σχεδόν ό,τι θέλω για οποιαδήποτε λέξη ή φράση.\n10 Απριλίου, 2016 στις 00:21\n141. Το 532 mod 5 είναι 2 και το 532 mod 60 έιναι 52, εννοούσα στο 141.\n10 Απριλίου, 2016 στις 00:24\n#138: Αντζούγια όμως είναι άλλη ονομασία (ιταλική) για το γαύρο, γιαυτό κι εγώ λέω πως είναι γαύρος αυτό που πουλάνε στα σούπερ μάρκετ.\n10 Απριλίου, 2016 στις 00:25\n136-141 Α μπράβο, έτσι σκέφτηκα κι εγώ.\n140 Οπότε, είναι αντιδάνειο, Αυτή είναι η επικρατέστερη ετυμολογία αλλά δεν είναι ομόφωνα δεκτή.\n10 Απριλίου, 2016 στις 00:36\nΕίδα μετά στη βίκη,ότι ναι είναι η αντζούγια γαύρος\nαλλά σε ένα παράλληλο που παραπέμπει»γάβρος αποσαφήνιση» βρήκα την πρώτη λέξη με «ββρ» :\nΓάββρος, μαγματογενές πέτρωμα.\n10 Απριλίου, 2016 στις 00:40\n141. Δεκαδικό ΘΕΣΙΑΚΟ σύστημα αρίθμησης. Σημαντικό το θεσιακό, που θέλει απαραίτητα το 0 . Δεκαδικό ήταν και το αρχαιοελληνικό ,αλλά προσθετικό.\n10 Απριλίου, 2016 στις 01:40\nΣε είδηση του in.gr για τον David Cameron και τις αποκαλύψεις, και μεταφράζοντας τα λόγια του βρετανού πρωθυπουργού:\n«Λοιπόν, δεν ήταν μια σπουδαία εβδομάδα αυτή. Ξέρω ότι θα έπρεπε να είχα διαχειριστεί καλύτερα αυτήν την υπόθεση…»\nΑποδόθηκε ως «σπουδαία» προφανώς η αγγλική λέξη «great», αλλά πιστεύω πως δεν ταιριάζει στην περίπτωση αυτή η συγκεκριμένη νοηματική απόχρωση της λέξης. Τι λέτε;\n10 Απριλίου, 2016 στις 02:24\n@130. Καταπληκτικό! 🙂\nΠρόκειται για το …τέλειο (αντι) παράδειγμα για την λανθασμένη αντίληψη που έχει η πλειονότητα των ανθρώπων για το τυχαίο.\n10 Απριλίου, 2016 στις 02:48\nπρουχώρησεν η νύξ και ΔΕΝ θα προλάβω να εξευτελίσω εντελώς απόψε τους υβριστάς της Θείας Ελληνικής Γλώσσης, κ.κ. Blog-oti-nanai (σχόλιον 30 και εξής) + Νεογίδιον (σχόλιον 128 και εξής)… Διό θα επανέλθω και σήμερον Κυριακήν το μεσονύκτιον…\n1) Χειρών αδίκων ήρξατο ο θανασίμως μισών την θείαν Ελληνικήν Γλώσσαν κ. Blog-oti-nanai (φανατικός Γαλιλαίος γάρ…), όστις εν τω σχολίω 30 ομιλεί διά «λεξαριθμίαν» εννοών την «ισοψηφίαν» που αναφέρεται από πλείστους αρχαιο-Έλληνας συγγραφείς, του Πλουτάρχου συμπεριλαμβανομένου. Άλλωστε, αι λέξεις «λεξάριθμος» + «λεξαριθμία» δεν υπάρχωσι εν τω Λεξικώ του Μπαμπινιώτου (η «ισοψηφία» υπάρχει), καθό,τι αμφότεραι είναι δημιούργημα των τελευταίων 40 ετών, με πρώτον διδάξαντα τον καθηγητήν Κοσμάν Μαρκάτον, συγγραφέαν του περιφήμου «Ισοψηφικού Λεξικού» (Λάρισσα 2005) που πωλεί μόνον 11 ευρώ (από 61) ο Άδωνις Γεωργιάδης. Διά να αντιληφθήτε τας απόψεις του Κοσμά Μαρκάτου (όστις ενεπνεύσθη την Ιδέαν υπό του περιφήμου Θεοφάνους Μανιά), αναγνώσατε την κάτωθι συνέντευξίν του\n2) Οι κ.κ. Blog + Νεογίδιος (όστις εν τω σχολίω 128 πλάθει και την λέξιν «λεξαριθμοβλάκες» προκειμένου να πλήξη τους Ισοψηφιστάς (οποία κατάντια διά το Ρωμέηκον: εν τη ελληνική wikipedia δεν υπάρχει λήμμα διά την «ισοψηφίαν» ενώ το λήμμα «isopsephy» εις την αγγλικήν είναι πλουσιώτατον!..), ας μάς είπη: Ήτο βλάξ και ο Μέγας Σουητώνιος, που υπήρξεν ο πρώτος όστις έκαμε ευρείαν χρήσιν της Ισοψηφικής μεθόδου (λεξαριθμικής διά τους αστοιχειώτους κ.κ. Blog + Νεογίδιον) εν τω περιφήμω έργω του «Οι βίοι των Καισάρων»;\nΙΔΟΥ τί αποκαλύπτει η Αγγλική Wikipedia εις το λήμμα «ισοψηφία», το οποίον σάς συνιστώ πατρικώς να αναγνώσητε απαξάπαντες, μπάς και ξεστραβωθήτε…\nΣυνεχίζω ευθύς αμέσως…\nΣχολίου 149 συνέχεια…\n3) ΕΡΩΤΩ τους υβριστάς της Θείας Ελληνικής Γλώσσης κ.κ. Blog + Νεογίδιον: Είναι μαλάκες οι Εβραίοι που έχωσι αντιγράψει κατά λέξιν την Ελληνικήν Ισοψηφίαν εις την περίφημον «Καμπάλα» και την αποκαλούν gematria εκ της ελληνικής λέξεως «γεωμετρία»; Αύριον το μεσονύκτιον, θα προσφέρω το εξηφανισμένον από τους Γαλιλαίους σύγγραμμα «The Greek Qabalah alphabetical mysticism and numerology in the Ancient World», το οποίον το στοκατζίδικον του Μπέζου πωλεί 15 δολάρια. Η ανάγνωσις του μνημειώδους αυτού έργου (1η έκδοσις 1999) θα αναγκάση τους φανατικούς μισέλληνας κ.κ. Blog + Νεογίδιον να ζητήσουν συγγνώμην διά τας αισχρότητας που εξέμεσαν εν τω παρόντι νήματι, αν βεβαίως διαθέτουν ολίγα γραμμάρια φιλότιμον.\nΥΓ: Είναι τόσον «μοναχοφάης» και εγωΐσταρος ο κ. Blog, που (ενώ εις πλείστα σχόλιά του μάς δίδει το ισοψηφικόν άθροισμα δεκάδων λέξεων διά να κάμη ευθηνόν χιούμορ με την Θείαν Ελληνικήν Γλώσσαν), απαξιοί να ενημερώση τους λοιπούς αναγνώστας πώς να ευρίσκουν αυτομάτως το άθροισμα τούτο: Εμβήτε ενταύθα, αγαπητά μου τεκνία, και θα περάσετε διασκεδαστικάς ώρας. Ο γέρων Βάταλος, επί παραδείγματι, ανεκάλυψεν ότι η λέξιςΜεταλληνιιστής (=1.182) ισοψηφεί με την λέξιν ΑΡΠΑΧΤΙΚΟ και η λέξιςΓΑΛΙΛΑΙΟΙ (=165) με τας λέξεις ΑΙΔΟΙΟ και ΝΑΔΙΡ\n10 Απριλίου, 2016 στις 03:21\n# 102 – 73 Και πού να δεις πώς διοικεί τα αρχεία του Υπέξ….\nΝαι, ενημερώθηκα. Βέβαια, για την κ. Τομαή υπάρχει κι αυτό:\nόπως επίσης, διαβάζοντας αυτό\nκαι συνυπολογίζοντας τις μπαρούφες που αμολάει στη συνέντευξή της ως ειδικός επί του ολοκαυτώματος, κατάλαβα ότι είναι τόσο σχετική με το θέμα που επιμελείται και «μελετά» όσο να είναι σε θέση να κάνει τέτοιες γελοίες παραποιήσεις που να τραβάς τα μαλλιά σου.\nΕ ρε τι κουμάσια κυκλοφορούν στην πιάτσα των ιστορικών!\n10 Απριλίου, 2016 στις 04:05\nΔηλ. τώρα αν έχει το θέο της! Διαβάζω στο\nΗ ταινία βασίστηκε στον προαναφερθέντα πολυτελή τόμο της Φωτεινής\nΤομαή, Έλληνες στο Άουσβιτς-Μπίρ-κεναου (Παπαζήσης, 2009), σύμ-\nφωνα με τον οποίο, στις 7 Οκτωβρίου 1944, οι Γερμανοί επιχειρούν\nνα οδηγήσουν 200 Έλληνες και Ούγγρους από το Κρεματόριο ΙΙΙ\nγια εξόντωση. Όταν οι Γερμανοί αρχίζουν να εκφωνούν τα ονόματα των\nΕλλήνων δεν απαντά κανείς, ώσπου οι Έλληνες ορμούν στους γερμανούς\nφρουρούς, τους αφοπλίζουν, οχυρώνονται στο Κρεματόριο και με τα\nλίγα όπλα που διαθέτουν αναμένουν τους συντρόφους τους να κινηθούν:\nΗ ομάδα στο Κρεματόριο ΙΙ κινείται άμεσα στους πρώτους πυ-\nροβολισμούς. Ο επικεφαλής των Γερμανών και ένας στρα-\nτιώτης πετιούνται ζωντανοί στους φούρνους. Ένας άλλος\nστρατιώτης ξυλοκοπείται μέχρι θανάτου. Η μάχη όμως αποδεικνύεται άνιση. Οι κρατούμενοι\nγια να γλιτώσουν ανατινάζουν ένα διπλανό κρεματόριο και διαφεύγουν στο δάσος. Οι περισ-\nσότεροι πέφτουν ηρωικά κάτω από βροχή σφαιρών. Κάποιοι άλλοι οχυρώνονται σε έναν αχυρώνα, όπου τα Ες Ες τους καίνε ζωντανούς. Οι υπόλοιποι παραδίδονται και εκτελούνται επιτόπου. Σε λίγες ώρες τα πάντα έχουν ηρεμήσει. Από τους 300 Έλληνες Εβραίους που πήραν μέρος στην εξέγερση (συνολικά τα θύματα ήταν 450) επέζησαν μόνο 26. Κι εκείνοι θυμούνται πως ανάμεσα στους κρότους και τα ουρλιαχτά ακούγονταν τα λόγια του ελληνικού εθνικού ύμνου\nΠού τα βρηκε αυτά η βλαμμένη; Ενδεικτικά:\nΕίναι δυνατόν να βρίσκεται σε υπεύθυνο πόστο;\nΚι όπως αναφέρεται στο παραπάνω άρθρο της κ. Δρουμπούκη στο φιλμ-ντοκυμαντέρ παραγωγής του υπουργείου με σχόλια και σπηκάζ της ίδιας (εκτός πολλών ανακριβειών και παραποιημένων ή ανακριβών πληροφοριών) γίνεται μοντάρισμα της μαρτυρίας ενός επιζήσαντα από άλλο στρατόπεδο συγκέντρωσης κοντά στο Μαουτχάουζεν ώστε δίνεται τελικά η εντύπωση ότι το Άσουβιστς απελευθερώθηκε από τους Αμερικανούς.\n10 Απριλίου, 2016 στις 07:30\nΓια όσους δεν έχουν καταλάβει ακόμα τι παίζεται (του Κοντονή κατά πάσανπιθανότητα συμπεριλαμβανομένου) :\nΟ ΟΣΦΠ δεν παίζει του χρόνου ξανά Ευρώπη είτε με Grexit είτε χωρίς, η φετεινή παρανομία δεν μπορει να επαναληφθεί, ειδικά όπως είναι εκτεθειμένος ο Ινφαντίνο. Οπότε το Grexit συμφέρει τον ΟΣΦΠ και απαλλάσσσει τον ΠΑΟΚ από την σκέψη μήπως βρεθεί κανένας από τους άφραγκους ΠΑΟ και ΑΕΚ με κανένα μπάτζετ 30 μύρια και πάνω από το πουθενά.\n10 Απριλίου, 2016 στις 07:48\n…όστις ενεπνεύσθη την Ιδέαν υπό του περιφήμου Θεοφάνους Μανιά…\nΠροφανώς ο Βάταλος-μειράκιον, τα διάβαζε στον Ελεύθερο Κόσμο του Κωνσταντόπουλου και του φαινότουσαν σοφίες…\n10 Απριλίου, 2016 στις 07:54\nΘυμίζω… μια δραχμή = έξη (6) οβολοί\n10 Απριλίου, 2016 στις 07:58\nΒάταλε, ακόμα κι εσύ μπορείς να καταλάβεις ότι εδώ πρόκειται για απάτη που απευθύνεται σε αφελείς.\nΝομίζεις τα παραδείγματα που έφερα παραπάνω είναι από το μυαλό μου; Είναι κανονικότατοι λεξάριθμοι. Το «ΕΠΕΚΛΩΣΑΝΤΟ ΘΕΟΙ» που είχα βρει κάπου σε αρχαιοβαρεμένη ιστοσελίδα έχει λεξάριθμο 1655 και το «ΚΛΑΙΕΙ Η ΜΑΝΑ ΤΟΥ ΣΤΟ ΜΝΗΜΑ» έχει επίσης τον ίδιο λεξάριθμο. Άρα, τι σημαίνει αυτό;\nΓια παράδειγμα, κάπου διάβαζα από αρχαιοβαρεμένους ότι το 666 οι Χριστιανοί το ονόμασαν επίτηδες(!) «αριθμός του θηρίου» διότι μισούν… τους Έλληνες καθώς το… «ΕΛΛΗΝΟΠΡΕΠΗΣ» δίνει λεξάριθμο 666. Ναι αλλά το «ΕΛΛΗΝΟΠΡΕΠΗΣ» και το «ΕΙΣΑΙ ΚΑΡΑΓΚΙΟΖΗΣ» έχουν επίσης λεξάριθμο 666. Άρα;\nΦυσικά δεν κάθομαι με το χέρι να μετρήσω. Κάποιος γνωστός, γνωστού ώ γνωστέ, μου είχε στείλει ένα απλό προγραμματάκι, και την ώρα που πληκτρολογείς τα γράμματα εμφανίζει δίπλα αυτόματα τον λεξάριθμο. Με τον τρόπο αυτό, αν έχεις όρεξη, κάνεις διάφορες δοκιμές, αλλάζεις λέξεις, βάζεις και βγάζεις άρθρα, αφαιρείς ή προσθέτεις τελικό σίγμα, γράφεις τη λέξη στη δημοτική ή στην καθαρεύουσα και στο τέλος βγαίνει σχεδόν ό,τι γουστάρεις.\nΚάποιος στο διαδίκτυο, ήθελε να πει για πρόσωπο που το όνομα του είχε λεξάριθμο 395 ότι δήθεν έχει «ΒΑΣΙΛΙΚΟ ΑΙΜΑ» που και αυτό έχει λεξάριθμο 395. Όμως, λεξάριθμο 395 έχει και το «ΠΑΝΙΒΛΑΚΑΣ». Άρα;\nΔν ξέρω αν υπάρχει στο διαδίκτυο, αλλά αν υπήρχε ένα προγραμματάκι που από μια βάση λέξεων μπορούσε αυτόματα να βρίσκει τους λεξάριθμους που εσύ θέλεις, θα έβγαιναν σε δευτερόλεπτα τα πιο διασκεδαστικά αποτελέσματα.\n10 Απριλίου, 2016 στις 08:01\n# 132β, 138\nΑν και λυθρινάς (καμία σχέση με δίχτυα κ.λ.π.) γνώριζα πως οι παστές σαρδέλλες είναι γάβροι όπως και οι παστοί μπακαλιάροι είναι γάδοι !!. Οι σαρδέλλες είναι στην κλασσική κονσέρβα\nΠάντως προσοχή γιατί οι αντζούγιες κάνουν αέρια !!!\n10 Απριλίου, 2016 στις 08:14\n150: Ρε Βάταλε, μήπως σου βρίσκεται κι αυτό το σύγγραμα να μας το ανεβάσεις;\n10 Απριλίου, 2016 στις 08:15\nΑ, και καλημέρα σε όλους 🙂\n10 Απριλίου, 2016 στις 08:35\nΝα εδώ όλη η σοφία για το χόμπυ σου (Topic: Βλακεία + τρομπάρισμα = αριθμοσοφία) 🙂\nΈτσι, για να ευθυμήσουμε λίγο πρωινιατικα\n10 Απριλίου, 2016 στις 08:57\nMη μου στεναχωρείτε τον καπετάνιο ρε, και τον χάσουμε! (αν και τελευταία, όλο λαμακίες δωρεές βιβλίων κάνει…)\n162: Ρε Κίντο, αφού η βιβλιοθήκη του έχει πλέον αδειάσει, τι να προσφέρει ο έρμος; Όλα τα καλά κομμάτια τα έκανε δωρεά στον γαμβρό του, σύμβουλο του ελληνόψυχου Τράμπα, μπάς και ξεστραβωθεί και κερδίσει τ΄αφεντικό καμιά ψήφο, γιατί τώρα τελευταία συνέχεια χάνει …. (λάδια 🙂 )\n10 Απριλίου, 2016 στις 09:23\nΤο διαβόητο τρολ Σπελτσέκερ χτύπησε και στο ρεπορτάζ για τη νέα διοίκηση του ΙΚΥ:\nΣτη θέση του Αντιπροέδρου τοποθετήθηκε ο Πολυμερής Βόγλης\nΘερμοπλαστικός, ελαστομερής ή θερμοσκληρυνόμενος ο αντιπρόεδρος;\n10 Απριλίου, 2016 στις 09:29\nΑυτός ο Αργυρόπουλος πώς κάνει τόσο γρήγορα τα αθροίσματα; Διότι έχω δει ότι μετράει γρήγορα και λέξεις που του λένε άλλοι. Έχει άραγε κανένα περίεργο σύνδρομο ή γίνεται και με προπόνηση όπως τα ταχυδακτυλουργικά;\n10 Απριλίου, 2016 στις 09:34\n164.:lol: Ενημερωμένο κάργα περί πολυμερών σε βρίσκω Π2… αν και δεν είναι το trade σου ,που λέμε και εις την Αραβικήν. 🙂\n10 Απριλίου, 2016 στις 09:40\n164: τι περίεργη γραμματοσειρά είναι αυτή που έχει η σελίδα που παραπέμπεις! Οι τόνοι στα ύψη 🙂\n10 Απριλίου, 2016 στις 09:43\nΠοια μετάφραση του Πλούταρχου (στο 133) παρέθεσες χτες; Ευχαριστώ.\n10 Απριλίου, 2016 στις 09:45\n165. To πυθμενικό βγαίνει εύκολα γρήγορα(σχεδόν αστραπιαία), αφού για να δεις το mod 9 οποιουδήποτε αριθμού ή και αθροίσματος, αρκεί να προσθέσεις τα ψηφία. π.χ 100 + 35+ 69 βλέπεις χωρίς πράξεις γρήγορα ότι είναι 1 μοδ9 -1 mod 9* +6 μοδ 9 άρα 6.\n* 3+5=8 . Το 8 mod 9 ισοδυναμεί με -1 mod9\n10 Απριλίου, 2016 στις 09:50\n166: Google is my friend.\n167: Τωόντι, τώρα το πρόσεξα.\n10 Απριλίου, 2016 στις 09:56\n169. Και δεν χρειάζεται καν να προσθέσεις τα ψηφία δηλαδή. Αρκει να διαγραφεις 9άρια ή αθροίσματα ψηφίων που κάνουν 9 ,κι ό,τι μείνει είναι το πυθμενικό. Στο παράδειγμά μου ας πούμε ,βλέπεις αστραπιαία ότι 100+35=1+3+5=9–>φεύγει, το 9 από το 69 φεύγει, μένει το 6 μοναχό του.\n10 Απριλίου, 2016 στις 10:08\nΚαλημέρα από εδώ. Εκτός από προγραμματάκια υπάρχει και ένα σάιτ που σου βγάζει λέξεις και φράσεις για όποιον (λεξ)αριθμο του δώσεις.\n10 Απριλίου, 2016 στις 10:12\n151-152 Τα λινκ του document.tips δεν μου ανοίγουν. Αλλά από όσα έχεις μεταφέρει, είναι να τραβάς τα μαλλιά σου. Τι Κουκκίδης, εδώ έχουμε νέο επίπεδο χάλκευσης.\n10 Απριλίου, 2016 στις 10:28\n@102: Για την ερώτηση 16, νομίζω πως δέχεται και τις 2 απαντήσεις. Το «κόκκαλο» το εμφανίζει με ανοιχτό πράσινο, ενώ το «κόκαλο» με κανονικό πράσινο, όπου με πράσινο σημειώνονται οι σωστές απαντήσεις και με κόκκινο οι λανθασμένες. Δεν ξέρω βέβαια αν αυτό ίσχυε από την αρχή, σήμερα το δοκίμασα πρώτη φορά.\nΜοι προξενεί κατάπληξιν… Όχι, δεν είναι ο γνωστός, δείτε αν δε με πιστεύετε…\n10 Απριλίου, 2016 στις 10:30\nΟύτε το αρχαιόφοβος ούτε το μσάρχαιος. Κάτι που να δηλώνει βαριέμαι κουβέντες για αρχαία κάλλη. Τέλος πάντων. Για τα Χριστούγεννα δεν απαντήθηκε. Υπάρχουν πολλές λέξεις όπως τα Χριστούγεννα? Μού ‘ρχεται στο νου τα Θεοφάνια, αλλά και αυτή η λέξη είναι από την θρησκεία.\n10 Απριλίου, 2016 στις 10:36\n176 Ουδέτερο δηλαδή. Δεν βρισκω μια λέξη -εκτός από το «μη ….»\nΓια τα Χριστούγεννα, δεν λέμε τα σαράντα, τα εννιάμερα, καθώς και τα μπατίκια, τα πιστρόφια (όταν μπαίνει η νύφη / όταν επιστρέφει η συνοδεία της), τα θυρανοίξια, τα εγκαίνια κτλ.;\n174 Να σου πω, δεν δοκίμασα να βάλω «κόκαλο» και δεν ξέρω πώς το υπολογίζει. Μπορεί και να μας διαβάζουν, βέβαια.\n10 Απριλίου, 2016 στις 10:40\n10 Απριλίου, 2016 στις 10:51\n10 Απριλίου, 2016 στις 10:59\n175 Μήπως θα ήταν καλύτερη προσέγγιση κάτι θετικό και όχι κάτι αντί- οτιδήποτε; Πχ «Φιλοσύγχρονος» ή κάτι τέτοιο;\nΓια τα Χριστούγεννα, Θεοφάνεια, επινίκεια, μήπως είναι επίθετο ή τέτοιου είδους προσδιορισμός (επινίκεια δρώμενα, πχ) απ’ όπου εξέλιπε το ουσιαστικό ως εννοούμενο και συνεπώς μη απαραίτητο; λ.ε.τ. (τώρα που το ‘μαθα…)\n10 Απριλίου, 2016 στις 11:02\n168: Το απόσπασμα είναι από τις εκδόσεις του Κάκτου, Πλούταρχος, «Βίοι Παράλληλοι. Αγησίλαος – Πομπήιος», σ. 264 και εξής. (είναι ακριβώς αυτό: http://www.kaktos.gr/000165 ).\n10 Απριλίου, 2016 στις 11:09\n171: Ευχαριστώ 🙂\n10 Απριλίου, 2016 στις 12:01\n176: Σχετικά με τον πληθυντικό στα Χριστούγεννα δες τα εξής που βρήκα:\nΠαράθεμα 4 (από παλιά γραμματική, κάτω από τον τίτλο: «Ανωμαλίες Ουσιαστικών«)\nΠροσωπικά, δεν ξέρω να τα εξηγήσω. Δεν γνωρίζω το αντικείμενο. Απλά τα παραθέτω μήπως ψάχνεις κάτι τέτοιο. Αν όχι, το ψάχνουμε κι άλλο.\n10 Απριλίου, 2016 στις 12:07\nΑπ’ ότι κατάλαβα, τα Χριστούγεννα ανήκουν στα ελλειπτικά που έχουν μόνο πληθυντικό δηλώνοντας μεγαλοπρέπεια και συμμετοχή πλήθους.\n10 Απριλίου, 2016 στις 12:31\nΕυχαριστώ για τις προσπάθειες. Απλά στις μέρες των Χριστουγέννων το έφερε η συζήτηση, και επιπλέον αυτή η λέξη έχει μια πρόσθετη ανωμαλία. Είναι σύνθετη, δηλαδή «η γέννα του Χριστού» και θα ανέμενε κανείς η σύνθετη λέξη και αυτή να είναι θηλυκού γένους όπως «η γέννα». Κάτι σαν «Η» Χριστούγεννα, αλλά δεν σου έρχεται καθόλου να την πεις έτσι.\n10 Απριλίου, 2016 στις 12:57\nΠοτέ δεν το είχα σκεφτεί, αλλά αφού τόσες αρχαίες γιορτές (Λήναια, Ανθεστήρια, Θεσμοφόρια, Πύθια, Νέμεα, Ολύμπια, Σατουρνάλια…) ονομάζονταν με πληθυντικό ουδετέρου, χωρίς να υπονοείται μάλιστα σαφώς κάποιο ουσιαστικό, και αφού αυτό συνεχίστηκε και σε μερικές χριστιανικές γιορτές και εκδηλώσεις (Θεοφάνεια = Φώτα, Εισόδια της Θεοτόκου, εγκαίνια, θυρανοίξια, βαφτίσια), εύλογο είναι κατ’ αναλογία η Χριστού γέννα να έγινε Χριστούγεννα. Δεν είναι δική μου σκέψη αυτή, συνοψίζω τα παραθέματα του Blog_oti_nanai, για όποιον δεν κάνει τον κόπο να τ’ ανοίξει.\nΣημειωτέον ότι και στα λατινικά πολλές γιορτές έχουν τέτοιον τύπο, πάλι χωρίς να υπονοείται σαφώς όνομα ουσιαστικό. Εκτός από τα Σατουρνάλια, που αναφέρθηκαν ήδη, έχουμε Lupercalia, Agonalia, Vinalia, Liberalia, suovetaurilia και πλήθος άλλα.\nΣτην αρχαιότητα λεγόταν «Η γενέθλιος ημέρα» (του Σωτήρος ημών Ιησού Χριστού). Τα Χριστούγεννα αναφέρονται στον εορτασμό από τους πιστούς της γενεθλίου ημέρας.\n10 Απριλίου, 2016 στις 13:11\nΤο 187 => 185.\n186: Όντως, η «Χριστού Γέννα» ως ημέρα έγινε «Τα Χριστούγεννα» ως εορτή. Από εκεί και πέρα, τι άλλο θα μπορούσε να προσδιορίσει κάποιος για το ερώτημα του Αρχαιόπληκτου; Για ποιον λόγο η καθιέρωση του εορτασμού οδηγεί σε ουδέτερο και πληθυντικό;\n10 Απριλίου, 2016 στις 13:42\nΕμένα αυτό το «καλή τη πίστη» μου φαίνεται χειρότερο από ανορθόγραφο (εκτός αν ήταν σκόπιμος υπαινιγμός). Γιατί έχω την εντύπωση ότι στην καθομιλουμένη προστρέχουμε στην ελληνικούρα αντί του νεοελληνικού «με καλή πίστη» όταν υπονοούμε ότι εμείς υπήρξαμε όχι απλώς καλόπιστοι, αλλά αφελώς εύπιστοι και μας έπιασε κορόιδα η άλλη πλευρά που δεν ήταν καθόλου.\n10 Απριλίου, 2016 στις 14:03\n187. Μήπως επειδή υπονοείται «τα περί,γύρω από, τη Γέννηση,Θεοφάνεια κλπ, γεγονότα «;\n10 Απριλίου, 2016 στις 14:13\n176: Δεν βρίσκω κάποια πραγματική λέξη, αλλά αν «Αρχαιομανής» = αυτός που ασχολείται με τα αρχαία με μανία, θα μπορούσε αυτός που λές να είναι «Αρχαιοβαρύς». Βέβαια, δεν ξέρω αν αυτό μπορεί να σημαίνει «αυτόν που βαριέται τα αρχαία πράγματα» ή «αυτόν που γίνεται βαρετός ως προς τα αρχαία πράγματα».\n10 Απριλίου, 2016 στις 14:15\n190: Ναι, ωραίο αυτό. «Τα σχετικά με», «αναφορά στα γεγονότα» κ.λπ. οπότε πάει ουδέτερο στον πληθυντικό. Μπορεί να είναι έτσι, μου φαίνεται λογικό τουλάχιστον.\n«Θα θεωρούνταν σόλοικο αν η παραπάνω παράγραφος του υπουργείου είχε τη μορφή:\nΝα μη ζητάτε δικαιολογητικά με στοιχεία που μπορείτε να βρείτε στο ΟΠΣΕΔ και αν δεν τα βρείτε εκεί, τότε ζητήστε να σας φέρουν πιστοποιητικό γέννησης.»\nΤρόπον τινά ναι, γιατί οι νόμοι (υποχρεωτικά), αλλά και οι εγκύκλιοι (κατά παράδοση) χρησιμοποιούν απρόσωπη σύνταξη.\n10 Απριλίου, 2016 στις 14:49\n# 173 – 151-152 Τα λινκ του document.tips δεν μου ανοίγουν. Αλλά από όσα έχεις μεταφέρει, είναι να τραβάς τα μαλλιά σου. Τι Κουκκίδης, εδώ έχουμε νέο επίπεδο χάλκευσης.\n# 178 – Μερσί Γιάννη.\nΠαράξενο που δεν το κοπυπάστωσα σωστά:\nΤι Κουκκίδης Νικοκύριε, αυτό είναι πταίσμα, ιστοριούλα, ανεκδοτάκι μπροστά στις μπαρούφες που αμολάει χωρίς ντροπή η μαντάμ ειδικός.\nΠάντως, δείτε και το ντοκυμαντέρ (στο # 152 με καδραρίσματα Βούλγαρη, παραγωγής ΥπΕξ ) με το ελεεινότατο κείμενο γραμμένο και διαβασμένο από την ίδια. Αν κάποιος είναι ελάχιστα σχετικός με το θέμα θα πιστέψει ότι η μοναδική εξέγερση στα στρατοπεδα συγκέντρωσης έγινε μόνο από έλληνες στο Άουσβιτς … στο κείμενό της βρισκει γενναίους έλληνες εδώ, πολυμήχανους έλληνες εκεί, έλληνες, έλληνες … και ποιοι έλληνες δηλαδή; Oι έλληνες εβραίοι που τους είχαν στην πρέσσα και τελικά τους οδήγησαν στην εξόντωση εκείνοι ακριβώς οι έλληνες (σαν την κυρία υποθέτω) που πουλάνε ελληνοεθνικισμό διαχρονικά.\n10 Απριλίου, 2016 στις 14:59\n-> 194, Νικοκύριε, άσε που την ψευτοιστορία με τον Κουκκίδη δεν την γνωρίζει κανείς άλλος εκτός ελλάδας κι είναι ρεζιλίκια σε οικογενειακό διπλό, αυτά που λέει, όμως, για το Άουσβιτς και τα ρέστα τα ‘χει παρουσιάσει σε κοινό που ξέρει κι για αυτό πρόκειται για διεθνές ξεβράκωμα του Υπέξ και του ελληνικού κράτους.\n10 Απριλίου, 2016 στις 15:05\nευχαριστώ, μπορεί να έχεις δίκιο, αλλά εγώ επιμένω ότι η δημοτική γλώσσα ενώ έχει δικούς της συντακτικούς και εκφραστικούς κανόνες, στα δημόσια έγγραφα ακολουθεί τους τύπους της λόγιας, η οποία αποτελεί συνέχεια του τύπου της τουρκικής γλώσσας.\n10 Απριλίου, 2016 στις 15:11\nΨάξε την εμπλοκή της κυρίας στην ιστορία για την Πάτμο. Θέλανε κάποιοι Βρετανοί να εντοιχίσουν μια πλάκα στο νησί ότι απελευθερώθηκε από τους Βρετανούς κατά τον Β’ Π.Π. Κι ενώ οι ντόπιοι λέγανε πως όχι, ο Ιερός Λόχος (μετέπειτα Ταξιαρχία Ρίμινι) τους είχε απελευθερώσει, η Φωτεινή (παντογνώστριά μας) απεφάνθη ότι ναι.\n10 Απριλίου, 2016 στις 15:16\n«αλλά εγώ επιμένω ότι η δημοτική γλώσσα ενώ έχει δικούς της συντακτικούς και εκφραστικούς κανόνες, στα δημόσια έγγραφα ακολουθεί τους τύπους της λόγιας, η οποία αποτελεί συνέχεια του τύπου της τουρκικής γλώσσας.»\nΔεν νομίζω ότι ο κανόνας της απρόσωπης σύνταξης έχει να κάνει με την επιλογή μεταξύ δημοτικής και λογίας, και τα έγγραφα που είχαν συνταχθεί στην (οΘντκ) «λόγια» αντιστοίχως άθλια ήταν. Μακάρι να είλκαν την καταγωγή τους από την τουρκική, φοβούμαι ότι άμεσος πρόγονος και γλωσσικό πρότυπο είναι ο Υπενωμοτάρχης Δημητσάνας 😦\n10 Απριλίου, 2016 στις 15:30\nΤρίτη δημοτικού! Άψογος! pic.twitter.com/aB0nCE8qdl\n— Φιλογνωσία (@Philognosia) April 9, 2016\n197. Μου φαίνεται το είχαμε ξαναπει εδώ για την ιστορία της Πάτμου.\n…Αντιδρώντας σε αυτές τις εξελίξεις, ο Σύλλογος των Απανταχού Πατμίων «Εμμ. Ξάνθος ο Φιλικός», σε υπόμνημά του προς τη Γ.Γ. Αποκεντρωμένης Διοίκησης Αιγαίου (16.3.2016), αφού αναρωτηθεί για τη νομιμοποίηση των σχετικών παρεμβάσεων, υπενθυμίζει ότι οι τελευταίοι 60 Γερμανοί αποχώρησαν από την Πάτμο στις 22.9.1944 και από τα Δωδεκάνησα μόλις στις 8.5.1945, με τη συνθηκολόγησή τους στη Σύμη. Ακολούθησε η «βρετανική στρατιωτική διοίκηση και κατοχή για δυο ακόμα χρόνια» και, όπως αναφέρει, αποτελεί κοινή πεποίθηση των Δωδεκανησίων «ότι οι προθέσεις των Βρετανών για την τύχη των νησιών μας ήταν κακόβουλες, γι’ αυτό και δεν υπάρχει κανένα μνημείο απόδοσης τιμών σε Βρετανούς στα Δωδεκάνησα! Πώς άλλωστε, όταν υπήρχε ακόμα και απαγόρευση ανάρτησης της ελληνικής σημαίας;».\nΔεν αναφέρομαι σε κατώτερους και γενικά αγράμματους κρατικούς υπαλλήλους, όπου βέβαια διέπρεψαν γενικώς οι υπενωμοτάρχες, (λαμπυριζούσης και σελαγιζούσης της Σελήνης παρά την λίμνην Δοϊράνην, εωράκαμεν τους Αλβανούς ληστάς … κλπ), ούτε στην απρόσωπη σύνταξη. Μιλώ γενικότερα για το τυπικό, όπου αντιγράφουμε το παλιό μετατρέποντας τις λέξεις από καθαρεύουσα σε δημοτική. Ας το αφήσουμε όμως, σεβαστή και η δική σας άποψη.\n199. Φσσσσσσσς! θεόπουλο!\nκαι παρακάτω η απάντηση στην ανακοίνωση του υπουργείου με τη μπερδεμένη διατύπωση και την …προσκομιδή\n10 Απριλίου, 2016 στις 15:56\n# 197, 200 (Ευχαριστούμε ΕφηΕφη). Τι είναι ετούτη ωρέ!; Καλά, η θέση της οφείλεται σε επετηρίδα, αρχαιότητα, πρόκειται για ανάθεση;\n10 Απριλίου, 2016 στις 16:01\nΔεν ξέρεις; Διορίστηκε υπεύθυνη αρχείου Υπ.Εξ. επί υπουργείας Τεό Πάγκαλου. Η θέση δημιουργήθηκε τότε. Εκείνη την εποχή, η Φωτεινή ήτο πανδρεμένη με τον κυρ-Νίκο, αγωνιστή της δημοκρατίας, δικηγόρο και πρόεδρο γνωστού κόμματος. ❤\n199. 😆 Σωστός ο πιτσιρικάς! (εγώ θάβαζα ότι θα έλεγε: «Mα τι μαλάκες γράφουν τα βιβλία σας!»… )\nάκου τι θάλεγε το εδώλιο!…\n10 Απριλίου, 2016 στις 16:11\n# 204 – Το οικογενειακό ιστορικό της το έχω υπόψην μου. (Οι «μεγάλοι άντρες» κάνουν μεγάλα λάθη, ειδικά με τις γυναίκες, Σκύλε, επειδή, μάλλον, δεν τις θεωρούν σημαντικές, αμ δε! )\nΤο διορίστηκε, όμως, δεν σημαίνει ότι εκλέχθηκε πάπας ή αρχιεπίσκοπος. Το «διορίζεται» οι προιστάμενοί της μπορούν, αν θέλουν και βλέπουν να συντρέχουν λόγοι, να ακολουθηθεί από το σουτάρεται, διωχνεται, αποπέμπεται από τη θέση που διορίστηκε.\n10 Απριλίου, 2016 στις 16:25\n¨Εκανε πολύ «καλή» δουλειά στο αρχείο του ΥπΕξ. Ξέρω προσωπικά ερευνητές που ζητούσαν το τάδε ή δείνα έγγραφο (κυρίως για εθνικώς «ευαίσθητα» θέματα) τους απαντούσαν «έχετε ξεπεράσει το ημερήσιο όριο των τριών φωτοτυπιών» και όταν πήγαιναν, την επομένη, το έγγραφο δεν υπήρχε! Το έγγραφο που είχαν δει και πιάσει! Εν ολίγοις, αξιοποίησε (εν αγνοία τους) κάποιους αρχειοδίφες για να «ξεκαθαρίσει» το αρχείο, βλέποντας ποιός ενδιαφέρεται για τι. Ποιός ξέρει πόσα έγγραφα καταστράφηκαν έτσι…\n10 Απριλίου, 2016 στις 16:28\nΚαι για να το δέσομε με τη θεματολογία του θρεντ…\n10 Απριλίου, 2016 στις 16:38\n# 207 – από αυτά που έχω δει, όπως τα γράφει και το αναιδές θράσος που επιδεικνύει στη διαστρέβλωση την έχω ικανή και για αυτά που της καταμαρτυράς. Αλλά, πάλι, από τότε που την διόρισαν έχουν αλλάξει τόσες ηγεσίες στο υπουργείο. Τι είναι η θέση της, μόνιμη εφ’ όρου ζωής; Δεν καταλαβαίνουν ότι τους κάνει ρεζίλι; Μπιτ για μπιτ.\n10 Απριλίου, 2016 στις 16:43\nΔεν καταλαβαίνεις πως ΔΕΝ τους κάνει ρεζίλι; Καθαρίζει για πάρτη τους.\n10 Απριλίου, 2016 στις 16:48\n# 210 – ναι, καθαρίζει τα αρχεία από διάφορες βρωμιές (τους) και το πληρώνουν με ρεζιλίκι αλλού. Αυτό θέλεις να πεις;\n(Τους εκπροσωπεί, Σκύλε, πρώτα αυτούς και μετά τους μαλάκες που πληρώνουν τα μισθά της. )\n10 Απριλίου, 2016 στις 16:53\n185-186 Αλλά και για κοινούς ανθρώπους έχουμε σε πληθυντικό τα γεννητούρια.\n194-195 Μα αυτό λεω, ότι είναι μια σκάλα πιο πάνω.\n210 και πριν: Τέτοια μακροβιότητα πάντως, κι αν δεν είναι ανεξήγητη, είναι σκανδαλώδης.\nΑκριβώς! Και χεστήκανε για το ρεζιλίκι της.\n10 Απριλίου, 2016 στις 16:57\nΤο άκουσα απ’ τον Καράβα στη βιβλιοπαρουσίαση:\nΌσο για τον περιώνυμο φάκελο του Υπουργείου, η απάντηση στον γρίφο θα δοθεί de facto το 2000. Ο φάκελος επιτέλους θα φτάσει στα χέρια του επίμονου ερευνητή, αλλά σε ελεεινή κατάσταση. Από τους πέντε υποφακέλους που τον απάρτιζαν είχε επιζήσει μόνον ένας. Κι αυτός ισχνός και άχρηστος, καθώς περιείχε υπηρεσιακές σημειώσεις της καθημερινής γραφειοκρατίας. Οι υπόλοιποι τέσσερεις υποφάκελοι είχαν εξαφανιστεί, προφανώς από τις αδιάκοπες μετακινήσεις στους δαιδαλώδεις διαδρόμους του Υπουργείου. Οι δε τίτλοι των λανθανόντων υποφακέλων, που είχαν διαγραφεί με στυλό bic από το περίβλημα του φακέλου, εμπεριείχαν ένα κοινό στοιχείο: αφορούσαν όλοι την τουρκική απογραφή του 1905 στα μακεδονικά βιλαέτια. Ο γρίφος είχε λυθεί.\n10 Απριλίου, 2016 στις 17:14\nΜαρία, στην επιστολή του Κοέν υπογράφει και η συγγραφεύς του 178\n10 Απριλίου, 2016 στις 17:30\nΈχει παλιώσει η διαμάχη.\nΔες το 2ο και 3ο άρθρο:\n10 Απριλίου, 2016 στις 17:44\nμας κλεψανε τα χρηματα\nκαι τα χουνε κρυμμενα\n10 Απριλίου, 2016 στις 17:50\n# 214, 215, 216 – αφαιρούνται έγγραφα με σκοπό να αποφευχθεί κίνδυνος κακού προς το έθνος ή παραχωρούνται σε άλλους για να κάνουν πρώτοι τις εργασίες;\nΠεραν αυτών των «λεπτομερειών» για τις οποίες, συχνά, ελλέιψει άλλων δεδομένων και μαρτυριών, ο λόγος του ενός τίθεται ενάντια στο λόγο του άλλου, τα κείμενα της Τομαή είναι αυτά που μένουν.\n# 213 – «Ακριβώς! Και χεστήκανε για το ρεζιλίκι της.»\nΝαι, καταλαβαίνω, προσωπικότητες … όπως αυτοι που πέρασαν από το ΥπΕξ\nΠάγκαλος, Παπνδρέου, Μπακογιάννη, Βενιζέλος, Αβραμόπουλος\nδεν φοβούνται τα ρεζιλίκια. Είναι προφανής ο λόγος.\n10 Απριλίου, 2016 στις 17:52\n57 – «Ο μικρούλης Έφη μου πλέον περπατάει, σκαρφαλώνει και δεν αφήνει τίποτα όρθιο! Άσε που αν ασχοληθεί με κάτι πάνω από 1 λεπτό το βαριέται και πρέπει οπωσδήποτε να βρει κάτι άλλο! Με λίγα λόγια δεν μπορείς να κάνεις τίποτα άλλο στο σπίτι παρά να τρέχεις από πίσω του!»\nTo μόνο πράγμα που δεν πρέπει να κάνεις, είναι να τρέχεις από πίσω του, αυτό θέλει αυτός ασυνείδητα, όμως, είναι σκέτη καταστροφή για όλους σας, και κυρίως για τον γιό σου.\nΣου συνιστώ ανεπιφύλακτα, να διαβάσεις-σετε το βιβλίο του Ρούντολφ Ντράϊκορς, «Η ΠΡΟΚΛΗΣΗ ΝΑ ΕΙΜΑΣΤΕ ΓΟΝΕΙΣ» και φυσικά να εφαρμόσετε αυτά που λέει. Θα με θυμάσαι σε όλη την ζωή σου, κι ο γιός σου θα σας ευγνωμονεί που τον μεγαλώσατε με δημοκρατικό τρόπο.\nΤο πιο εύκολο πράγμα στην ζωή, είναι να μεγαλώνεις παιδιά, και το μεγάλωμα και η συμβίωση μαζί τους, είναι ό,τι πιο όμορφο μπορείς να νιώσεις, το μυστικό, είναι μια λέξη, ΔΗΜΟΚΡΑΤΙΑ.\nΚαθήκον των γονιών δεν είναι να κάνουν τα πάντα για το παιδι τους, αλλά να διδάξουν το παιδί τους να κάνει τα πάντα μόνο του.\nΥ.Γ – Και στο λέω εγώ αυτό, που έχω πεί πόσο μεγάλη, είναι επιρροή του Βίλχελμ Ράϊχ επάνω μου.\n10 Απριλίου, 2016 στις 17:58\nΔεν ξέρω λεπτομέρειες, πέρα από την αποφυγή της «εθνικής» βλάβης και την κηλίδωση των γνωστών τιτάνων της ηθικής, που ανέφερες.\nΑλλά δεν θα με εξέπληττε, καθώς όλα τα σινάφια έχουν τις μικροεκδουλεύσεις τους, εάν το έγγραφο που εντόπιζε κάποιος, εμφανιζόταν στην εργασία καποιανού αλλουνού, με καλύτερες δημόσιες σχέσεις. 😉\nΘέλει πολλή δουλειά η μελέτη αρχείων και ορισμένοι προτιμούν το κλεψιμέικο!\nΆιντε, Pedis, δεν θα πας πλατεία Συντάγματος; 6.00 η ώρα!\n10 Απριλίου, 2016 στις 18:03\nΜιλώντας για κλεψιμέικα, εδώ είμαι με τη φώκια!\n10 Απριλίου, 2016 στις 18:38\n217 Καλό το λογοπαίγνιο!\n10 Απριλίου, 2016 στις 18:43\n151 – «Πού τα βρηκε αυτά η βλαμμένη; – Είναι δυνατόν να βρίσκεται σε υπεύθυνο πόστο;»\nΓιατί εκπλήσεσαι Pedis; έχεις δεί πολλούς υπεύθυνους σε υπέυθυνα πόστα; έτσι δεν λειτουργεί το σύστημα; Από όλους τους πρωθυπουργούς και υπουργούς που έχεις γνωρίσει, πόσοι ήταν-είναι υπεύθυνοι; ε αναλογικά, το ίδιο ποσοστό υπευθύνων υπαλλήλων, είναι και στα υπεύθυνα πόστα.\n157 – «Αν και λυθρινάς (καμία σχέση με δίχτυα κ.λ.π.) γνώριζα πως οι παστές σαρδέλλες είναι γάβροι όπως και οι παστοί μπακαλιάροι είναι γάδοι !!. Οι σαρδέλλες είναι στην κλασσική κονσέρβα»\nΟι παστές σαρδέλες δεν είναι γαύροι, αλλά σαρδέλες κανονικές, οι παστοί γαύροι, είναι οι αντζούγιες, και μόνο από το μέγεθος, είναι εμφανής η διαφορά τους. Για τους μπακαλιάρους και τους γάδους, τα πράγματα είναι κάπως πιο δύσκολα, γιατί ουσιαστικά είναι το ίδιο ψάρι, αλλά αυτό που λέμε Γάδο, είναι δεύτερης ποιότητας.\n10 Απριλίου, 2016 στις 18:46\n10 Απριλίου, 2016 στις 18:58\n199 – Μέγιστος ο πιτσιρίκος, είναι από τις στιγμές που λέω, υπάρχει ελπίδα, δεν μπορεί το ανθρώπινο μυαλό να χειραγωγηθεί πλήρως, αν και είναι στην τρίτη δημοτικού ακόμα.\nΤώρα είδα το 223, τελικά είμαι μεγάλος στόκος με τα ηλεκτρονικά, τα έκανα μπάχαλο κι έβαλα το mail μου για nick, ΠΟΥ ΠΑΜΕ ΡΕ, ΠΟΥ ΠΑΜΕ (χαμόγελο).\n10 Απριλίου, 2016 στις 19:17\nΓια πιτσιρίκα πρόκειται.\n10 Απριλίου, 2016 στις 19:32\nΝομίζω πως γάδος ή μουρούνα είναι ένα συγκεκριμένο ψάρι (Gadus morua), ενώ ως βακαλάος ή μπακαλιάρος κυκλοφορούν διάφορα ψάρια της οικογένειας.\n10 Απριλίου, 2016 στις 19:51\n225. Kι αποκάλυψες,όχι μόνο το μέηλ σου,αλλά και πόσο χρονών είσαι! 😆 … και μετά θες να δίνεις και συμβουλές σε γονείς…θύμα αεκτζή!\n10 Απριλίου, 2016 στις 20:30\n228: ήταν Κίντο, όταν το έφτιαξε (τόοοοτε), μη του κρύβεις χρόνια 🙂 🙂\n10 Απριλίου, 2016 στις 21:26\n229. Δε μιλάς ωραία! Το 61 γεννηθείς είναι ο άνθρωπος. Μην τον βγάλουμε και συνομήλικο του http://www.redicecreations.com/specialreports/wreich1.jpg\n226 – Ακόμα καλύτερα, πέρα που έχω ψώνιο με τα κορίτσια, πάντα έλεγα ότι μόνο από τις γυναίκες έχει ελπίδα σωτηρίας το ανθρώπινο είδος.\n227 – Άγγελε, απ΄όσο ξέρω, Γάδος, Μουρούνα, Μπακαλιάρος, είναι το ίδιο ψάρι, η ποιότητα των «κομματιών» είναι που κάνει την διαφορά, όμως μπορεί και να κάνω λάθος.\n228 – Την ηλικία μου δεν την έκρυψα ποτέ κιντάκο μου (55 ετών) για ένα λόγο, μ΄αυτά που έχω περάσει κι έχω δεί, θεωρώ μεγάλη τύχη που έχω φτάσει ως εδώ, άλλωστε δεν έχω και πολλά να ζήσω, αισθάνομαι πλήρης.\n» και μετά θες να δίνεις και συμβουλές σε γονείς» Δυό υπέροχες κόρες έχω μεγαλώσει, αν δεν δώσω εγώ συμβουλή σε νέους μπαμπάδες ποιός θα δώσει; (χαμόγελο).\n«θύμα αεκτζή!» Τώρα εσύ βαζελάκο κάτι είπες, αλλά εκεί στο βάθος που είσαι δεν σ΄ακούω (χαμόγελο).\n10 Απριλίου, 2016 στις 21:58\nΛάλησαν τα αδωνορομποτάκια.\nΣήμερα στις 20:00 – Συνέντευξη Ευ. Μεϊμαράκη στο STAR με τη δημοσιογράφο Μάρα Ζαχαρέα #ellada_mprosta pic.twitter.com/yr6KmCwMoU\n— Giorgos Koutsoukis (@koutsoukisgior2) April 6, 2016\n10 Απριλίου, 2016 στις 22:03\n230 – Ο παλιός καλός Νέο Kid Στο Block (χαμόγελο).\n10 Απριλίου, 2016 στις 22:28\nΈπρεπε να το φανταστώ 😛\n«Ἀνερρίφθω» λέει ο καημένος ο Πλούταρχος, jacta est μεταφράζουν…\n234 Κάτι τέτοιο…\n10 Απριλίου, 2016 στις 23:18\nΣτην Κάρπαθο λένε παστή σαρδέλα την παστή μένουλα (ενώ στα φρέσκα λένε τη σαρδέλα σαρδέλα και τη μένουλα μένουλα). Δίνει την εντύπωση ότι με τη λέξη σαρδέλα εννοούν και τον τρόπο παρασκευής. Δεν ξέρω αν είναι τοπική παραξενιά αυτό ή συνηθίζεται κι αλλού.\n11 Απριλίου, 2016 στις 00:00\n236 – Τι να σου πώ δεν ξέρω, εγώ από μικρό παιδί ξέρω τις παστές σαρδέλες και τις αντζούγιες, ίσως γιατί όταν αγοράζαμε από τον μπακάλη, παίρναμε σαρδέλες συνήθως, γιατί ήταν πιο φτηνές, αντζούγιες παίρναμε μόνο αν ερχόταν κάποιος επίσκεψη για ουζάκι.\n13 Απριλίου, 2016 στις 13:07\n78,84,87 «φτου κι απ’ την αρχή»\nΔεν είναι κι η καλύτερη πηγή , είναι όμως λογικοφανές:\n14 Απριλίου, 2016 στις 11:03\n«Και το ζήτημα στην Ελλάδα το περνάμε εξ απαλών ονύχων »\nμε στόμφο ένας κ.Μελάς καθηγητής πανεπιστημίου λέει,τώρα στο ράδιο Φλας 96.\nΜιλάει και για την ευρωπαϊκή τάση επαναδημοτικοποίησης του νερού(καλό αυτό) αλλά εμείς υπογράψαμε μέσω μνημονίων την ιδιωτικοποίηση του,την πώλησή του λέει.\n14 Απριλίου, 2016 στις 11:16\n239 Που δείχνει πόσο κοινό είναι το λάθος.\n15 Απριλίου, 2016 στις 00:01\nο τομεάρχης παιδείας της Ν.Δ. χαρακτήρισε το νομοσχέδιο «συνοθύλευμα διευθετήσεων με «συγχωροχάρτια»\nWeekly translation favorites (Apr 8-14) said\n15 Απριλίου, 2016 στις 23:01\n[…] Greek translation & language Αλαλούμ με τις μεταφράσεις κρατικών εγγράφων Η σημασία του προγράμματος Παναμαϊκά μεζεδάκια […]


Μετά τον αγροτουρισμό στοίχημα η εξωστρέφεια για τη Grecotel - AGRO-Business\nΗ παραδοσιακή φάρμα AgrecoFarms στο πλαίσιο της φιλοσοφίας του Ομίλου να παρουσιάζει και να προσφέρει την «καλύτερη Ελλάδα» στους ανά τον κόσμο πελάτες και συνεργάτες της Grecotel, συνδέει εδώ και πολλά χρόνια τον πρωτογενή με τον τριτογενή τομέα της οικονομίας, όπως λένε οι αρμόδιοι. Στην κατεύθυνση αυτή δημιούργησε μια πολύτιμη συλλογή, από γαστρονομικά προϊόντα που αναδεικνύουν τον πλούτο και την αφθονία της κρητικής γης, καθώς και σειρά από ελληνικά προϊόντα μπάνιου και σώματος, εμπνευσμένα από τη μυθική φύση της άγριας Κρήτης.\nΣτην εκδήλωση παραβρέθηκαν εκτός των άλλων ο Σεβασμιότατος, Μητροπολίτης Ρεθύμνης και Αυλοποτάμου, κ.κ. Ευγένιος, ο βουλευτής Ρεθύμνου της ΝΔ, κ. Γιάννης Κεφαλογιάννης, η Αντιπεριφερειάρχης, κ. Μαίρη Λιονή, ο Δήμαρχος Ρεθύμνου, κ. Γιώργος Μαρινάκης, δημοτικοί σύμβουλοι, επικεφαλής οργανισμών και στελέχη της Τουριστικής βιομηχανίας, διευθυντές ξενοδοχείων, δημοσιογράφοι, καθώς και εκπρόσωποι των εταιρειών Hellenic Duty Free Shops και Avis, που αποτελούν εμπορικούς και επικοινωνιακούς εταίρους της AgrecoFarms.\nΑύξηση 15% σημείωσε το εμπόριό της με τις χώρες του δρόμου του μεταξιού στο πρώτο 9μηνο του έτους


Πήρε πίσω το πέναλτι | Onsports.gr\nhome ΠοδόσφαιροSuper LeagueΠήρε πίσω το πέναλτι Κοινοποιήστε\nΠήρε πίσω το πέναλτι\tΣυντάκτης: Κώστας Ζαρέντης\nΔημοσίευση: Κυριακή, 22 Μαίου 2011 20.09\nΤην εσχάτη των ποινών υπέρ του Παναθηναϊκού καταλόγισε ο Τάσος Κάκος στο 24΄, απόφαση την οποία τελικά ανακάλεσε!\tΈπειτα από κόρνερ που εκτέλεσε ο Σεμπάστιαν Λέτο, η μπάλα χτύπησε στο σώμα του Τσιρίλο και έφυγε έξω από την εστία του Χαλκιά. Η απόφαση του Κερκυραίου διαιτητή ήταν άμεση, καταλογίζοντας την εσχάτη των ποινών.\nΔεν άργησε ωστόσο να την ανακαλέσει, αφού προηγουμένως είχε συμβουλευτεί τον βοηθό του, προκαλώντας τις αντιδράσεις των γηπεδούχων, αδίκως όμως, αφού παράβαση δεν υπήρξε.\tΚατηγορία: Super League


Η ελληνική επανάσταση στην Εύβοια - Α΄ Μέρος | Nobile GR\nΚατάσταση πριν από την επανάσταση\nΑγριες, συνεχείς καταπιέσεις και βανδαλισμοί των Τούρκων. Θηριώδης συμπεριφορά τους απέναντι των Ελλήνων. Ατιμώρητοι οι φόνοι ραγιάδων. Η Φιλική Εταιρεία στην Εύβοια. Σκληρά προληπτικά μέτρα των Τούρκων.\nΕξαιρετική στρατιωτική σημασία απέδιδε πάντοτε η τουρκική εξουσία στην Εύβοια που, με τα φρούρια της Χαλκίδας και του Καραμπαμπά, δέσποζε σε ολόκληρη τη γειτονική Στερεά Ελλάδα. Για τον λόγο αυτόν μεγάλος αριθμός Τούρκων ήταν πάντοτε συγκεντρωμένος εκεί. Η Χαλκίδα ήταν σχεδόν τουρκική, ενώ στην Κάρυστο είχαν εγκατασταθεί τετρακόσιες οθωμανικές οικογένειες και στο Ξηροχώρι εβδομήντα. Αλλά και από τα μικρότερα χωριά της Εύβοιας δεν έλειψαν οι Τούρκοι. Γι’ αυτό οι ραγιάδες εκεί τυραννήθηκαν σκληρότερα από κάθε άλλη περιφέρεια. Ολόκληρη η γη ανήκε στους Τούρκους, ενώ οι έλληνες καλλιεργητές ήταν κυριολεκτικά σκλάβοι τους. Περισσότερο υπέφεραν οι ραγιάδες της Καρυστίας, οι οποίοι ήταν τόσο τρομοκρατημένοι ώστε δεν τολμούσαν να έχουν ούτε παπάδες δικούς τους. Και όταν σε αραιά διαστήματα κατόρθωνε να φτάσει μέχρι τα χωριά τους κανένας τολμηρός λειτουργός του Υψίστου, βάφτιζαν κρυφά τα παιδιά τους. Ο επίσκοπος της Καρύστου απέφευγε να στέλνει παπάδες στα χωριά για να μην προκαλεί διώξεις των χριστιανών. Οι κοτσαμπάσηδες, όπου υπήρχαν, έπρεπε να συμπεριφέρονται σαν πιστοί υπάλληλοι της τουρκικής εξουσίας. Η σφαγή ενός ραγιά από Τούρκο δεν μετριόταν σαν έγκλημα. Σε άλλες υπόδουλες περιοχές οι κατήδες προσπαθούσαν να επιβάλλουν κάποια τάξη και δικαιοσύνη. Στην Εύβοια όμως σκοτώνονταν οι ραγιάδες σαν τα ζώα και κανένας δεν ζητούσε από τους φονιάδες να λογοδοτήσουν.\nΜέσα στην κόλαση αυτής της ζωής ήταν φυσικό να δημιουργηθεί όχι μόνο πόθος για την ελευθερία, αλλά παθολογικό μίσος κατά των τυράννων. Και το μίσος αυτό δεν περίμενε παρά την ευκαιρία να ξεσπάσει άγριο και ακράτητο. Αλλά ο ξεσηκωμός αυτός στην περιοχή ήταν δυσκολότερος από κάθε άλλη. Η Φιλική Εταιρεία ύστερα από μεγάλη προσπάθεια μόλις είχε κατορθώσει να φτάσει ως εκεί και να μυήσει λίγους Ελληνες. Επειτα, δεν υπήρχαν στην Εύβοια κλέφτικα καπετανάτα. Μόνο μερικοί κλέφτες από τη Ρούμελη περνούσαν πότε-πότε στο τουρκοκρατούμενο νησί, άρπαζαν ό,τι μπορούσαν και ξαναγύριζαν στα λημέρια τους. Ο πασάς λοιπόν της Χαλκίδας ήταν στο πασαλίκι του πιο σίγουρος από κάθε άλλον.\nΟταν έφθασαν στην Εύβοια οι πρώτες ειδήσεις για τον ξεσηκωμό των ραγιάδων, ο προσωρινός διοικητής της νήσου Αχμέτ μπέης κάλεσε στο σαράι του τους άλλους μπέηδες και τους αγάδες της περιοχής του για να μελετήσουν την κατάσταση και να πάρουν όσα μέτρα έκριναν αναγκαία για να προλάβουν τον ξεσηκωμό στον τόπο τους. Οι περισσότεροι διατύπωσαν τη γνώμη ότι είναι αδύνατος ο ξεσηκωμός του ραγιά στην Εύβοια. Ωστόσο, για περισσότερη ασφάλεια αποφάσισαν να πιάσουν τους προκρίτους και να τους κρατήσουν φυλακισμένους.\nΟι ειδήσεις όμως για τις επιτυχίες των Ελλήνων επαναστατών πύκνωναν με το πέρασμα του χρόνου και, ανησυχητικές, έφθαναν και στη Χαλκίδα. Οι μπέηδες πάντως εξακολουθούσαν να πιστεύουν ότι την επαναστατική δραστηριότητα του Μοριά και της Ρούμελης την προκαλούσε ο Αλή Πασάς. Ομως, για να είναι απολύτως ήσυχοι, ενίσχυσαν και εφοδίασαν τα κάστρα της Χαλκίδας και του Καραμπαμπά. Επειτα, συγκεντρώθηκαν γύρω απ’ αυτά και άρχισαν τρομοκρατία σε ολόκληρο το νησί, χωρίς να έχει πουθενά εκδηλωθεί ακόμη επαναστατική κίνηση.\nΤη Μεγάλη Παρασκευή έστειλαν ένα στρατιωτικό απόσπασμα στην απέναντι Αυλίδα για να καταδιώξει, δήθεν, τους επαναστάτες. Οι τούρκοι στρατιώτες φτάνοντας στο Βαθύ έπιασαν επτά ανύποπτους τσοπάνηδες και αφού τους έκοψαν τα κεφάλια τα πέρασαν σε τσιγκέλια και τα έφεραν θριαμβευτικά στη Χαλκίδα, διαδίδοντας πως ανήκουν σε επαναστάτες. Και την άλλη μέρα εννέα Ελληνες σκοτώθηκαν στους δρόμους της Χαλκίδας από τούρκους χωροφύλακες. Ο αρχιεπίσκοπος Γρηγόριος τόλμησε να διαμαρτυρηθεί για το έγκλημα αυτό στον μουτεσελίμη, ο οποίος του έδωσε την απάντηση ότι οι ραγιάδες σκοτώθηκαν γιατί ήταν μεθυσμένοι!\nΤέλος, στις 11 του Απρίλη, δεύτερη ημέρα του Πάσχα, έφθασε στη Χαλκίδα ο διοικητής της Καρύστου Ομέρ μπέης για να αποφασίσει σε συνεργασία με τους ντόπιους μπέηδες τα μέτρα που έπρεπε να πάρουν για να προλάβουν την επέκταση της επανάστασης στην Εύβοια. Στη σύσκεψη αυτή που πήρε μέρος ο αρχιεπίσκοπος Γρηγόριος και ο πρόκριτος Γρηγόρης Αποστολίδης αποφασίστηκε να καταρτιστούν μικτές επιτροπές από Τούρκους και Ελληνες οι οποίες να συγκεντρώσουν τα όπλα των ραγιάδων και να προσπαθήσουν να τους καθησυχάσουν. Υστερα από την απόφαση αυτή έστειλαν, με συνοδεία δύο Τούρκων, τον πρόκριτο Αποστολίδη στο Ξηροχώρι και τον πρωτοσύγκελο Βαρλαάμ στην κεντρική περιοχή της νήσου. Αλλά τα μέτρα αυτά αντί να τρομοκρατήσουν τους ραγιάδες της Εύβοιας, τους έπεισαν ότι δεν είχαν άλλη ελπίδα σωτηρίας από τον ξεσηκωμό. Γι’ αυτό, παρά την άγρια καταπίεση, ή και εξαιτίας της, επικρατούσε σε ολόκληρη τη νήσο επαναστατικός αναβρασμός., τον οποίον υπέθαλπε ο Ανθιμος Γαζής και άλλοι Φιλικοί, που είχαν κατορθώσει να περάσουν στην Εύβοια και να κρυφτούν στη Χαλκίδα.


Μήνυμα από το Βερολίνο: «Ξεχάστε τις εκλογές - Θα είναι η... - Newpost.gr\nτου Newsroom Δημοσίευση 19 Ιουνίου 2013, 12:54 / Ανανεώθηκε 19 Ιουνίου 2013, 13:40 Μήνυμα από το Βερολίνο: «Ξεχάστε τις εκλογές - Θα είναι η καταστροφή σας»\nΟριστική «ρήξη» εκσυγχρονιστών με Βενιζέλο - Κουβέλη αν...\nΣύμφωνο αναγκαστικής συμβίωσης αναμένεται επί της ουσίας να υπογράψουν οι πολιτικοί αρχηγοί για να συνεχίσει ο… πολιτικός «έγγαμος βίος» της τρικομματικής κυβέρνησης.\nΗ σύσκεψη των πολιτικών αρχηγών το βράδυ της Δευτέρας δεν έλυσε τα προβλήματα που υπάρχουν στον τρικομματικό κυβερνητικό συνασπισμό και ουδείς μπορεί να υποστηρίξει ότι ο περαιτέρω βίος θα είναι ανθόσπαρτος. Σήμερα είναι η κρίσιμη μέρα για το μέλλον της τρικομματικής κυβέρνησης και την πορεία της χώρας. Το κλίμα εξακολουθεί να είναι βαρύ και ούτε ο ανασχηματισμός, ούτε ο επαναπροσδιορισμός της προγραμματικής συμφωνίας, ούτε και η θέσπιση κανόνων καλύτερης λειτουργίας της κυβέρνησης, θα λύσει το πρόβλημα. Η συμβίωσή του Αντώνη Σαμαρά με τους Ευάγγελο Βενιζέλο και Φώτη Κουβέλη είναι αναγκαστική και τα προβλήματα είναι υπαρκτά, ενώ δεν επουλώνονται εύκολα οι πληγές που άνοιξαν.\nΤο μόνο σίγουρο είναι ότι κανείς εκ των τριών δεν επιθυμεί πρόωρη προσφυγή στις κάλπες και άρα προσωρινά θα επέλθει νηνεμία, παρά τις εκατέρωθεν διαρροές και τις ενοχλήσεις.\nΈως τις γερμανικές εκλογές όλα θα κυλήσουν πιο ήρεμα και ουσιαστικά η τρικομματική κυβέρνηση θα είναι στην εντατική για περίπου 100 ημέρες, καθώς η εκλογική αναμέτρηση στη Γερμανία είναι στις 22 Σεπτεμβρίου.\nΜετά όλα είναι ανοικτά και κανείς δεν μπορεί να προεξοφλήσει τι θα γίνει. Μέχρι τότε με «νύχια και με δόντια» η κυβέρνηση θα κρατήσει, καθώς αυτό είναι και η επιθυμία της τρόικας.\nΟι πρόεδροι του ΠΑΣΟΚ και της ΔΗΜΑΡ, αλλά και ο ίδιος ο πρωθυπουργός έγιναν δέκτες μηνυμάτων από πολλές πλευρές του εξωτερικού. «Δεν πρέπει σε καμία περίπτωση η Ελλάδα να λειτουργήσει ως πόλος αποσταθεροποίησης στη Νότια Ευρώπη» ήταν ένα από τα πολλά μηνύματα που έλαβαν οι κύριοι Σαμαράς, Βενιζέλος και Κουβέλης.\nΤο άλλο ήταν πιο σαφές: «Ξεχάστε τις εκλογές. Θα είναι η καταστροφή σας». Γι’ αυτό το λόγο και θα πρέπει οι τρεις αρχηγοί να συνειδητοποιούσουν τις επιπτώσεις των επιλογών τους. Κανείς δεν θα ήθελε να εκτεθεί και να σηκώσει το βάρος μιας εκλογικής αναμέτρησης που θα έβαζε τη χώρα σε περιπέτειες.\nΌπως είναι σαφές οι τρεις εταίροι ή θα συνεχίσουν να πορεύονται για όσο διάστημα αντέξει η κυβέρνηση ή θα εξαφανιστούν καθώς ενδεχόμενη προσφυγή στις κάλπες θα δικαιώσει την επιχειρηματολογία της αντιπολίτευσης που θα είναι και το σύνθημα της, ότι επιχειρούν απόδραση γιατί δεν βγαίνει το πρόγραμμα και με τα νέα μέτρα να είναι προ των πυλών. Και αυτό γιατί κανείς δεν θα πιστέψει ότι η κυβέρνηση έπεσε για την ΕΡΤ. Βέβαια το χάσμα που τους χωρίζει είναι πάρα πολύ μεγάλο.\nΚαι δεν είναι μόνο οι πολιτικές διαφορές πλέον, αλλά ακόμα και η μεγάλη διαφορά αντίληψης για σειρά θεμάτων που αφορούν τον τρόπο διαχείρισης της κατάστασης.


Έσπασε το ρόδι η Σάκκαρη και κατέκτησε τον πρώτο τίτλο της - Βεργίνα News\nΤον πρώτο τίτλο της καριέρας της κατέκτησε η Μαρία Σάκκαρη και μάλιστα με ανατροπή. Η 23χρονη Ελληνίδα πρωταθλήτρια, νο 51 της παγκόσμιας κατάταξης, αντιμετώπισε στον τελικό του Ραμπάτ την 27χρονη Βρετανίδα Τζοάνα Κόντα, νο 47 στον κόσμο, και έχασε σχετικά εύκολα το πρώτο σετ με 6-2. Όμως στο δεύτερο ανέβασε κατακόρυφα την απόδοσή της, στο 4-4 «έσπασε» το σερβίς της Κόντα και το πήρε με 6-4. Στο τρίτο σετ, συνέχισε το ίδιο δυνατά, πέτυχε μπρέικ στο 2-1, άλλο ένα στο 4-1 και κατέληξε να πάρει με εντυπωσιακό τρόπο το σετ με 6-1 και ταυτόχρονα να κατακτήσει το τρόπαιο.\nΠροηγούμενο άρθροPole position με ρεκόρ από τον Quartararo στη Jerez!\nΕπόμενο άρθροΑγώνας ταχύτητας αυτοκινήτων στα Μέγαρα, χρονομετρημένα


το Σάββατο 12 Ιανουαρίου 2013, στις 10:30πμ, στην Πάτρα στην αίθουσα του Εμπορικού Συλλόγου στην Πλατεία Γεωργίου.\nΟι εκλεγμένοι / εκλεγμένες στα διάφορα σώματα (δημοτικοί σύμβουλοι, διαμερισματικοί σύμβουλοι, περιφερειακοί σύμβουλοι κ.λπ.).\nΥποψήφιοι / υποψήφιες στα όργανα της τοπικής αυτοδιοίκησης.\nΕργαζόμενοι / εργαζόμενες στις υπηρεσίες της τοπικής αυτοδιοίκησης.\nΚάθε σύντροφος / συντρόφισσα και φίλος / φίλη που θέλει να εργαστεί για τη δράση μας στην τοπική αυτοδιοίκηση.


Πώς να πάω στο προορισμό Shkalla στη πόλη Tiranë με Λεωφορείο?\nΠώς να πάω στο προορισμό Shkalla στη πόλη Tiranë με Λεωφορείο;\nΔείτε το Shkalla, Tiranë, στον χάρτη\nΟδηγίες προς το προορισμό Shkalla (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Shkalla\nΠώς να πάω στο προορισμό Shkalla με Λεωφορείο?\nΣταθμοί Λεωφορείο κοντά σε Shkalla στη πόλη Tiranë\nΓραμμές Λεωφορείο προς Shkalla στη πόλη Tiranë\nΟδηγίες από Shkalla σε Tiranë προς δημοφιλή μέρη:\nΑπό Shkalla προς Μανάβικο\nΑπό Shkalla προς Εμπορικός χώρος\nΑπό Shkalla προς Καφετέρια\nΑπό Shkalla προς Λυκείο\nΑπό Shkalla προς Σχολείο\nΑπό Shkalla προς Εμπορικό κέντρο\nΑπό Shkalla προς Πανεπιστήμιο\nΑπό Shkalla προς Αεροδρόμιο\nΑπό Shkalla προς Νοσοκομείο\nΑπό Shkalla προς Στάδιο\nΠοιοι είναι οι πιο κοντινοί σταθμοί προς Shkalla;\nΟι πιο κοντινοί σταθμοί προς Shkalla είναι:\nLibri Universitar είναι 248 μέτρα μακριά, 4 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Shkalla;\nΑυτές οι γραμμές Λεωφορείο σταματάνε κοντά στο προορισμό Shkalla: L2, L5.\nΠόσο μακριά είναι ο/η λεωφορείο στάση από Shkalla στην πόλη Tiranë;\nΟ πλησιέστερος λεωφορείο στάση προς Shkalla στην Tiranë είναι 4 λεπ με τα πόδια.\nΠοιος είναι ο πλησιέστερος / η λεωφορείο στάση προς Shkalla στην πόλη Tiranë;\nΟ Libri Universitar στάση είναι ο πλησιέστερος /η προς Shkalla στην πόλη Tiranë.\nΤι ώρα είναι το πρώτο Λεωφορείο στο σημείο Shkalla στη πόλη Tiranë;\nΗ L2 είναι το πρώτο Λεωφορείο που πηγαίνει στο σημείο Shkalla στη πόλη Tiranë. Σταματάει κοντά στις 5:09 ΠΜ.\nΤι ώρα είναι το τελευταίο Λεωφορείο προς Shkalla στη πόλη Tiranë;\nΗ L2 είναι το τελευταίο Λεωφορείο που πηγαίνει Shkalla στη πόλη Tiranë. Σταματάει κοντά στις 12:02 ΠΜ.\nΔημόσια Συγκοινωνία προς Shkalla στη πόλη Tiranë\nΠώς να φτάσετε Shkalla στη πόλη Tiranë, Albania;\nΕίναι εύκολο με το Moovit. Πληκτρολογήστε τη διεύθυνση του δρόμου σας και ο εντοπιστής διαδρομής του Moovit θα εντοπίσει τον πιο γρήγορο τρόπο για να φτάσετε εκεί! Δεν είστε σίγουροι πού να αποβιβαστείτε στο δρόμο; Κατεβάστε το Moovit App για να βρείτε ζωντανές οδηγίες (συμπεριλαμβανομένου του πού θα κατεβείτε στο δρόμο Shkalla), δείτε τα ωράρια και λάβετε τους εκτιμώμενους χρόνους άφιξης για τις αγαπημένες σας γραμμές γραμμές Λεωφορείο.\nΨάχνετε για την πλησιέστερη στάση ή σταθμό στο δρόμο Shkalla; Δείτε τη λίστα των κοντινότερων στάσεων που είναι διαθέσιμες στον προορισμό σας: Libri Universitar.\nΜπορείτε επίσης να φτάσετε Shkalla με Λεωφορείο. Αυτές είναι οι γραμμές και οι διαδρομές που έχουν στάσεις κοντά - (Λεωφορείο) L2, L5\nΚάνουμε εύκολη τη μετακίνηση με τη δημόσια συγκοινωνία προς Shkalla, για αυτό πάνω από 930 εκατομμύρια χρήστες, συμπεριλαμβανομένων των χρηστών στην πόλη Tiranë εμπιστεύονται το Moovit ως την καλύτερη εφαρμογή για τη δημόσια συγκοινωνία.\nΠλησιέστερα αξιοθέατα γύρω από Shkalla στη πόλη Tiranë\nΓραμμές δημόσιας συγκοινωνίας με σταθμούς πιο κοντά σε Shkalla στη πόλη Tiranë\nΓραμμές Λεωφορείο με σταθμούς πιο κοντά σε Shkalla στη πόλη Tiranë\nΠιο εύκολο να φτάσετε Shkalla με την εφαρμογή!